open-index/open-wikipedia-markdown huggingface dataset:
ସାଇକ୍ଲୋସେରିନ

**ସାଇକ୍ଲୋସେରିନ** (ଇଂରାଜୀ ଭାଷାରେ **Cycloserine**, ବ୍ୟବସାୟୀକ ନାମ **ସେରୋମାଇସିନ**) ଏକ ଆଣ୍ଟିବାୟୋଟିକ ଯାହା ଯକ୍ଷ୍ମା ରୋଗ ଚିକିତ୍ସାରେ ଦିଆଯାଏ । ସକ୍ରିୟ ଔଷଧ ବିରୋଧୀ ଯକ୍ଷ୍ମାରେ (drug resistant tuberculosis) ଅନ୍ୟାନ୍ୟ ଯକ୍ଷ୍ମାରୋଧୀ ଔଷଧ antituberculosis medication ସ‌ହିତ ଏହି ସାଇକ୍ଲୋସେରିନ ଦିଆଯାଏ । ଏହା ପାଟିରେ ଦିଆଯାଏ । 

ସାଇକ୍ଲୋସେରିନର ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା (allergic reactions), ବାତ (seizures), ନିଦ୍ରାଳୁ ଭାବ (sleepiness), କାଲୁଆ ଅନୁଭବ numbness ଓ ଅସ୍ଥିରତା ଇତ୍ୟାଦି ଲକ୍ଷଣ ଦେଖାଯାଏ । ବୃକ୍‌କ ଫେଲ (kidney failure), ଅପସ୍ମାର ବାତ, ମେଜର ଡିପ୍ରେସିଭ ଡିଜଅର୍ଡ଼ର (depression) ଓ ମଦ୍ୟାତ୍ୟୟ ଲୋକଙ୍କୁ ଏହା ଦିଆଯାଏ ନାହିଁ । ଗର୍ଭାବସ୍ଥାରେ ଶିଶୁ ଉପରେ ଏହାର ପ୍ରଭାବ ବିଷୟରେ ସ୍ପଷ୍ଟ ସୂଚନା ନାହିଁ । ଏହା ଆମିନୋ ଏସିଡ (amino acid) ଡି-ଆଲାନିନ (amino acid) ଶ୍ରେଣୀର ଔଷଧ ଓ ଜୀବାଣୁର ଆବରଣ ତିଆରିରେ ବାଧା ସୃଷ୍ଟି କରେ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର କ୍ରୟ ମୂଲ୍ୟ ୨୯.୭ରୁ ୫୧.୩୦ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏକ ମାସ ଔଷଧର ମୂଲ୍ୟ ପ୍ରାୟ ୩୧୫୦ ଆମେରିକୀୟ ଡଲାର ।

## ଆଧାର
ଜ୍ୟୋତି ସୁନିତା କୁଲୁ

**ଜ୍ୟୋତି ସୁନିତା କୁଲୁ** (ଜନ୍ମ : ୯ ସେପ୍ଟେମ୍ବର ୧୯୭୮) ସୁନ୍ଦରଗଡ଼ଠାରେ ଜନ୍ମଗ୍ରହଣ କରିଥିବା)ଭାରତର ଜଣେ ମହିଳା ଫିଲ୍ଡ ହକି ଖେଳାଳୀ । ଭାରତ ପାଇଁ ସେ ୧୭୯ଟି ମ୍ୟାଚ ଖେଳି ୩୫ରୁ ଅଧିକ ଗୋଲ କରିଛନ୍ତି । ସେ ୧୯୯୬ ମସିହାରେ ନୂଆ ଦିଲ୍ଲୀରେ ଖେଳାଯାଇଥିବା ଇନ୍ଦିରା ଗାନ୍ଧୀ ଗୋଲ୍ଡ କପରେ ନିଜର ପ୍ରଥମ ଆନ୍ତର୍ଜାତିୟ ମ୍ୟାଚ ଖେଳିଥିଲେ । ୨୦୦୨ ମସିହାରେ ଦକ୍ଷିଣ ଆଫ୍ରିକାର *ଜୋହନସବର୍ଗ*ରେ ଖେଳାଯାଇଥିବା ଚମ୍ପିୟାନ ଚାଲେଞ୍ଜ ଟୁର୍ଣ୍ଣାମେଣ୍ଟର ସର୍ବାଧିକ ଛ'ଟି ମ୍ୟାଚରେ ପାଞ୍ଚଟି ଗୋଲ କରିଥିଲେ । ସେହି ବର୍ଷ ଇଂଲଣ୍ଡର ମାଞ୍ଚେଷ୍ଟରରେ ଖେଳାଯାଇଥିବା "ରାଷ୍ଟ୍ରମଣ୍ଡଳ ଖେଳ"ରେ ସ୍ୱର୍ଣ୍ଣପଦକ ଜିତିଥିବା ଭାରତୀୟ ଦଳର ସେ ସଦସ୍ୟ ଥିଲେ ।

ଜ୍ୟୋତି, ହକି ଖେଳାଳି "ଆଲବର୍ଟ ଟେଟେ"ଙ୍କୁ ବିବାହ କରିଛନ୍ତି । ବର୍ତ୍ତମାନ ସେ ଭାରତୀୟ ରେଲବାଇରେ କାର୍ଯ୍ୟରତ ।

## ଆନ୍ତର୍ଜାତୀୟ ସିନିଅର ଟୁର୍ଣ୍ଣାମେଣ୍ଟ 
* ୧୯୯୬ &ndash; *ଇନ୍ଦିରା ଗାନ୍ଧୀ ଗୋଲ୍ଡ କପ, ନୂଆ ଦିଲ୍ଲୀ*
* ୧୯୯୭ &ndash; ୱାର୍ଲଡକପ କ୍ୱାଲିଫାୟାର*, ହାରରେ (ଚତୁର୍ଥ)
* ୧୯୯୮ &ndash; World Cup*, Utrecht (12th)
* ୧୯୯୮ &ndash; Commonwealth Games*, Kuala Lumpur (4th)
* ୧୯୯୮ &ndash; Asian Games*, Bangkok (2nd)
* ୧୯୯୯ &ndash; *Hockey Asia Cup*, New Delhi (2nd)
* ୨୦୦୦ &ndash; Olympic Qualifier*, Milton Keynes (10th)
* ୨୦୦୧ &ndash; World Cup Qualifier*, Amiens/Abbeville (7th)
* ୨୦୦୨ &ndash; Champions Challenge*, Johannesburg (3rd)
* ୨୦୦୨ &ndash; Commonwealth Games*, Manchester (1st)
* ୨୦୦୨ &ndash; Asian Games*, Busan (4th)
* ୨୦୦୩ &ndash; *Afro-Asian Games*, Hyderabad (1st)
* ୨୦୦୪ &ndash; *Hockey Asia Cup*, New Delhi (1st)
* ୨୦୦୬ &ndash; Commonwealth Games*, Melbourne (2nd)
* ୨୦୦୬ &ndash; World Cup'', Madrid (11th)

## ସମ୍ମାନ ଓ ପୁରସ୍କାର 
* ଅର୍ଜୁନ ପୁରସ୍କାର - ୨୦୦୭

## ଆଧାର 
## ବାହାର ଆଧାର
*Commonwealth Games Biography 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:ଭାରତୀୟ ହକି ଖେଳାଳି
ଶ୍ରେଣୀ:ଓଡ଼ିଶାର ମହିଳା ଖେଳାଳୀ
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ଶ୍ରେଣୀ:ଅର୍ଜୁନ ପୁରସ୍କାର ସମ୍ମାନିତ
ଶ୍ରେଣୀ:ଭାରତୀୟ ମହିଳା ଖେଳାଳି
ଏମଟ୍ରିସାଇଟାବିନ/ଟେନୋଫୋଭିର

**ଏମଟ୍ରିସାଇଟାବିନ/ଟେନୋଫୋଭିର** (ଇଂରାଜୀ ଭାଷାରେ **Emtricitabine/tenofovir**, ବିକ୍ରୟ ନାମ ଟ୍ରୁଭାଡା, ଏକ ଔଷଧ ଯାହା ଏଚଆଇଭି/ଏଡସ ରୋଗର ଚିକିତ୍ସା ଓ ପ୍ରତିଷେଧ ନିମନ୍ତେ ଦିଆଯାଏ । ଏହି ସ୍ଥିରିକୃତ ମାତ୍ରାର ଏକ ଯୁଗ୍ମ ଔଷଧରେ ଦୁଇଟି ଆଣ୍ଟିରେଟ୍ରୋଭାଇରାଲ ଔଷଧ (antiretroviral medications) ଯଥା:- ଏମଟ୍ରିସାଇଟାବିନ (emtricitabine) ଓ ଟେନୋଫୋଭିର ଡିସୋପ୍ରକ୍ସିଲ ଥାଏ । ଉଚ୍ଚ ସଙ୍କଟାପନ୍ନ ସ୍ଥିତିରେ ବିପଦ ସମ୍ଭାବନା ଥିଲେ ପ୍ରତିଷେଧ (prevention before exposure) ନିମନ୍ତେ ଏହା ସ‌ହିତ ନିରାପଦ ଯୌନ ମିଳନ ଅଭ୍ୟାସ କରିବାକୁ ଉପଦେଶ ଦିଆଯାଏ ।

ଏହି ଯୁଗ୍ମ ଔଷଧର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ଥକ୍କା ଅନୁଭବ, ନିଦ୍ରାସମସ୍ୟା, ପେଟ ଯନ୍ତ୍ରଣା, ଓଜନ ହାନୀ ଓ ରାସ ଇତ୍ୟାଦି ଦେଖାଯାଏ । ଗର୍ଭାବସ୍ଥାରେ ବ୍ୟବ‌ହାରରେ ଶିଶୁ ପ୍ରତି ବିପଦ ଥିବା ଦେଖାଯାଇନାହିଁ । 

ସନ ୨୦୦୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ଏମଟ୍ରିସାଇଟାବିନ/ଟେନୋଫୋଭିର ସ୍ୱୀକୃତ ହୋଇଥିଲା ।  ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ୬.୦୬ରୁ ୭.୪୪ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ରିବାଭିରିନ

**ରିବାଭିରିନ** (ଇଂରାଜୀ ଭାଷାରେ **Ribavirin** ଅନ୍ୟ ନାମ **ଟ୍ରିବାଭିରିନ** **tribavirin**) ଏକ ଆଣ୍ଟିଭାଇରାଲ ବା ଭୁତାଣୁରୋଧୀ ଔଷଧ (anti-viral medication) ଯାହା ଆର‌.ଏସ.ଭି ସଂକ୍ରମଣ (RSV infection), ହେପାଟାଇଟିସ ସି ଓ ଭାଇରାଲ ହେମୋରେଜିକ ଫିଭର (viral hemorrhagic fever) ରୋଗମାନଙ୍କର ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ । ହେପାଟାଇଟିସ ସି ରୋଗ ନିମନ୍ତେ ଏହା ସିମେପ୍ରେଭିର, ସୋଫୋସବୁଭିର (sofosbuvir), ପେଜିଣ୍ଟରଫେରନ ଆଲଫା-୨ବି (peginterferon alfa-2b) ବା ପ୍ରେଜିଣ୍ଟରଫେରନ ଆଲଫା-୨ଏ (peginterferon alfa-2a) ଇତ୍ୟାଦି ଔଷଧମାନଙ୍କ ସ‌ହିତ ଦିଆଯାଏ । ଭାଇରାଲ ହେମୋରେଜିକ ଫିଭର ମଧ୍ୟରେ ଲାସା ଫିଭର, କ୍ରିମିଆନ-କଙ୍ଗୋ ହେମୋରେଜିକ ଫିଭର (Crimean–Congo hemorrhagic fever) ଓ ହାଣ୍ଟାଭାଇରସ ସଂକ୍ରମଣ (Hantavirus infection) ରୋଗମାନଙ୍କରେ ଦିଆଯାଏ କିନ୍ତୁ ଇବୋଲା (Ebola) ବା ମାରବର୍ଗ (Marburg) ରୋଗରେ ଦିଆଯାଏ ନାହିଁ । ରିବାଭିରିନ ପାଟିରେ ଦିଆଯାଏ ବା ଆଘ୍ରାଣ କରିବାକୁ ଦିଆଯାଏ । 

ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା ଅନୁଭବ, ମୁଣ୍ଡବଥା, ଅଇ, ଜ୍ୱର, ମାଂସପେଶୀ ଯନ୍ତ୍ରଣା ଓ ଚିଡ଼ଚିଡ଼ା ଭାବ ଇତ୍ୟାଦି ଲକ୍ଷଣ ଦେଖାଯାଏ ।  ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ହେମୋଲିଟିକ ଆନିମିଆ (red blood cell breakdown), ଯକୃତ ସମସ୍ୟା (liver problems) ଓ ଆଲର୍ଜି ପ୍ରତିକ୍ରିୟା (allergic reactions) ଦେଖାଯାଏ । ଗର୍ଭାବସ୍ଥାରେ ବ୍ୟବ‌ହାର କଲେ ଶିଶୁପ୍ରତି ବିପଦ ହୁଏ ।  ଏହାର କାର୍ଯ୍ୟବିଧି ଅଦ୍ୟାବଧି ସ୍ପଷ୍ଟ ହୋଇନାହିଁ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ (generic medication) ବିକ୍ରୟ ହୁଏ ।

## ଆଧାର 
ଶ୍ରେଣୀ:ଔଷଧ
ସ୍ଟ୍ରେପ୍ଟୋମାଇସିନ

**ସ୍ଟ୍ରେପ୍ଟୋମାଇସିନ** (ଇଂରାଜୀ ଭାଷାରେ **Streptomycin**) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣର ଚିକିତ୍ସାରେ ବ୍ୟବ‌ହୃତ ହୁଏ । ଏହି ରୋଗ‌ଗୁଡ଼ିକର ନାମ ଯକ୍ଷ୍ମା, ମାଇକୋବ୍ୟାକ୍ଟେରିଅମ ଆଭିଅମ କମ୍ପ୍ଲେକ୍ସ (Mycobacterium avium complex), ଏଣ୍ଡୋକାର୍ଡ଼ାଇଟିସ (endocarditis), ବ୍ରୁସେଲୋସିସ (brucellosis), ବରଖୋଲଡେରିଆ ସଂକ୍ରମଣ (Burkholderia infection), ପ୍ଲେଗ ରୋଗ (plague), ଟୁଲାରେମିଆ (tularemia) ଓ ମୂଷାକାମୁଡ଼ା ଜ୍ୱର (rat bite fever). ସ୍ଟ୍ରେପ୍ଟୋମାଇସିନ ଇଞ୍ଜେକସନ ଶିରାଭ୍ୟନ୍ତରରେ (injection into a vein) ବା ମାଂସପେଶୀରେ (muscle) ଦିଆଯାଏ ।

ସ୍ଟ୍ରେପ୍ଟୋମାଇସିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବୁଲା (feeling like the world is spinning), ବାନ୍ତି, ମୁଖ କାଲୁଆ ଜଣାଯିବା, ଜ୍ୱର ଓ ରାସ ଇତ୍ୟାଦି ଲକ୍ଷଣ ଦେଖାଯାଏ । ଗର୍ଭାବସ୍ଥାରେ ଏହା ବ୍ୟବ‌ହାର କଲେ ଶିଶୁର ସ୍ଥାୟୀ କାଲା (deafness) ହେବା ସମ୍ଭାବନା ରହେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦିନ ଡୋଜର ହୋଲସେଲ ମୂଲ୍ୟ ୦.୩୮ରୁ  ୪.୩୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଗୋଟିଏ କୋର୍ଷ ଔଷଧର ମୂଲ୍ୟ ୨୦୦ ଆମେରିକୀୟ ଡଲାରରୁ ଅଧିକ ।

## ଆଧାର 
ଶ୍ରେଣୀ:ଔଷଧ
କଥାଦେଲି ମଥା ଛୁଇଁ

**କଥାଦେଲି ମଥାଛୁଇଁ**, ୨୦୧୭ରେ ମୁକ୍ତିଲାଭ କରିଥିବା  ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ଶୈଳେନ୍ଦ୍ର ପରିଡ଼ା । ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମାନନ୍ଦ ଏବଂ ଗୀତ ରଚନା କରିଥିଲେ ଅରୁଣ ମନ୍ତ୍ରୀ ଏବଂ ସୁବ୍ରତ ସ୍ୱାଇଁ । 

ରିୟା ଦେ ନାୟିକା ଭୂମିକାରେ ଅଭିନୟ କରିଥିବା ବେଳେ ଅଭିଶେକ ରଥ ଏବଂ ଅମନ ଦୁଇଜଣ ସମାନ୍ତରଳ ନାୟକ ଥିଲେ । ଅଭିନୟ କରିଥିବା ଅନ୍ୟାନ୍ୟ ପ୍ରମୁଖ ଅଭିନେତା ଗଣ ହେଲେ, ପ‌ପୁ ପମ ପମ, ପିଣ୍ଟୁ ନନ୍ଦ, ବିଜୟ ମହାନ୍ତି, ମିହିର ଦାସ, ସଲିଲ ମିତ୍ର । ୧୦ ନଭେମ୍ବର ୨୦୧୬ରେ ଏହି ଚଳଚ୍ଚିତ୍ରର ମହୁରତ ଝାରପଡ଼ାର ଦୁର୍ଗାପୂଜା ମଣ୍ଡପରେ ଅନୁଷ୍ଠିତ ହୋଇଥିଲା । ଏହି ଅବସରରେ ଅଭିଶେକ, ରିୟା, ଅମନ, ପ୍ରେମାନନ୍ଦ ଆଦି ଯୋଗଦେଇଥିଲେ । 

## ଅଭିନୟ
ଏହି ଚଳଚ୍ଚିତ୍ରରେ ମାଧ୍ୟମରେ ଅମନ ନାୟକ ରୂପେ ପ୍ରଥମ କରି ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପୂର୍ବରୁ ସେ ଅନେକ ମଞ୍ଚ ଅଭିନୟ ଏବଂ ଛୋଟ ପରଦାରେ ଅଭିନୟ କରିଥିଲେ ।  

କଥାଦେଲି ମଥାଛୁଇଁ ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ:
* ଅଭିଶେକ ରଥ- କ୍ରିଶ୍
* ରିୟା ଦେ- ଲେଖା
* ଅମନ- ଜିତ୍
* ପପୁ ପମ ପମ- ଷଣ୍ଢ
* ମିହିର ଦାସ
* ପିଣ୍ଟୁ ନନ୍ଦ
* ବିଜୟ ମହାନ୍ତି- ପ୍ରତାପ ବାବୁ
* ସଲିଲ ମିତ୍ର
* ଚାନ୍ଦିନୀ ଜେନା- ଟୁଇଁ

## କାହାଣୀ
ପିତୃମାତୃହୀନ ଏକ ପିଲାକୁ ଛୋଟ ବେଳୁ ବଡ଼ କରି ତା'ର ଭଲ ଭବିଷ୍ୟତଟିଏ ଗଠନ କରିବାକୁ ଆଶା ରଖିଥିଲେ ତା'ର ଜେଜେ । ଏହିପରି ମୂଳ କାହାଣୀରେ ନିର୍ମିତ ହୋଇଥିଲା ଏହି ଚଳଚ୍ଚିତ୍ରଟି । 

ଜିତ୍‌ର ପ୍ରେମରେ ପଡ଼େ ଲେଖା । ହେଲେ ପରିବାର ଏହି କଥାକୁ ଗୁରୁତ୍ୱ ଦିଅନ୍ତି ନାହିଁ, ସେଥିପାଇଁ ଉଭୟ ଘର ଛାଡ଼ି ସ‌ହରକୁ ପଳେଇ ଆସନ୍ତି । ସେମାନଙ୍କ ସ‌ହ ଦେଖାହୁଏ ଜଣେ କୋଟିପତି ପ୍ରତାପବାବୁଙ୍କ ସ‌ହ, ଯିଏ ସେମାନଙ୍କ ଆଶ୍ରୟ ଦିଅନ୍ତି । ବଞ୍ଚିରହିବା ପାଇଁ ସଂଘର୍ଷ ଜାରି ରଖେ ଅମନ । ଯେମିତି ହେଲେ ବି ଅର୍ଥ ଉପାର୍ଜନ କରି ନିଜେ ବଞ୍ଚି ରହିବା ସ‌ହ ଲେଖାକୁ ମଧ୍ୟ ଭଲରେ ରଖିପାରିବ । ହେଲେ ତାକୁ କୌଣସି ମତେ ମିଳିପାରେନି ସଫଳତା ।

ପ୍ରତାପ ବାବୁଙ୍କର ନାତି ହେଉଛି କ୍ରିଶ୍ । ଯିଏକି ଜିତ୍‌କୁ ଟଙ୍କା ଦେଇ ଏକ ବ୍ୟବସାୟ ଆରମ୍ଭ କରିବାର ପ୍ରସ୍ତାବ ଦିଏ । ମାତ୍ର ସର୍ତ୍ତ ରହେ କି ଲେଖା ସବୁଦିନ ପାଇଁ କ୍ରିଶ୍‌ର ହୋଇଯିବ । କ୍ରିଶ୍ ଅର୍ଥ ବଦଳରେ ଭଲ ପାଇବା ପାଏ ଏବଂ ଜିତ୍ ଭଲ ପାଇବା ବଦଳରେ ପାଏ ଅର୍ଥ । ଏହିସବୁର ପରିଣତି ଦେଖାଯାଇଛି ଅନ୍ତିମ ପର୍ଯ୍ୟାୟରେ । 

## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶାନ ଦେଇଥିଲେ ପ୍ରେମ ଆନନ୍ଦ । ଅରୁଣ ମନ୍ତ୍ରୀ, ଶରଣାରବିନ୍ଦ ଏବଂ ସୁବ୍ରତ ସ୍ୱାଇଁ ଚଳଚ୍ଚିତ୍ରର ଗୀତଗୁଡ଼ିକର ରଚନା କରିଥିଲେ । 

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ଏଫାଭିରେଞ୍ଜ/ଏମଟ୍ରିସାଇଟାବିନ/ଟେନୋଫୋଭିର

**ଏଫାଭିରେଞ୍ଜ/ଏମଟ୍ରିସାଇଟାବିନ/ଟେନୋଫୋଭିର** (ଇଂରାଜୀ ଭାଷାରେ **Efavirenz/emtricitabine/tenofovir**, ବିକ୍ରୟ ନାମ ଆଟ୍ରିପ୍ଲା) ଏକ ଔଷଧ ଯାହା ଏଚଆଇଭି/ଏଡସ ରୋଗର ଚିକିତ୍ସାରେ ବ୍ୟବ‌ହୃତ ହୁଏ । ଏହା ତିନୋଟି  ସ୍ଥିରୀକୃତ ମାତ୍ରାର ଯୁଗ୍ମ ଔଷଧ ଯେଉଁମାନଙ୍କର ନାମ ଏଫାଭିରେଞ୍ଜ, ଏମସାଇଟ୍ରାବିନ (emtricitabine) ଓ ଟେନୋଫୋଭିର ଡିସପ୍ରୋକ୍‌ସିଲ (tenofovir disoproxil) । ଏହି ଔଷଧକୁ ଏକ‌କ ଭାବରେ ବ୍ୟବ‌ହାର କରିହୁଏ ବା ଅନ୍ୟ ଔଷଧମାନଙ୍କ ସ‌ହିତ ଦିଆଯାଇପାରେ । ଏହି ଔଷଧକୁ ପାଟିରେ ଥରେ ମାତ୍ର ଦିଆଯାଏ ।

ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ନିଦ୍ରା ସମସ୍ୟା, ନିଦ୍ରାଳୁ ଭାବ ଓ ଅସ୍ଥିରତା ଆଦି ଲକ୍ଷଣ ଦେଖାଯାଇପାରେ ।  ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଲାକ୍ଟିକ ଏସୋଡୋସିସ (high blood lactate levels), ମାନସିକ ଲକ୍ଷଣ ଓ ଯକୃତ ବୃଦ୍ଧି ହେବା ଦେଖାଯାଏ । ପିଲାମାନଙ୍କୁ ଏହି ଔଷଧ ଦିଆଯାଏ ନାହିଁ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୧୦.୭୧ରୁ ୧୪.୧୯ ଆମେରିକୀୟ ଡଲାର । ସନ ୨୦୧୬ରେ ଏହି ଔଷଧର ଏକ ମାସର ଡୋଜର ମୂଲ୍ୟ ଯୁକ୍ତରାଷ୍ଟ୍ର ଆମେରିକାରେ  ୨୩୦୮.୨୦ ଆମେରିକୀୟ ଡଲାର ଓ ଇଂଲଣ୍ଡରେ ୫୩୨.୮୭ ପାଉଣ୍ଡ ଥିଲା ।

## ଆଧାର 
ଶ୍ରେଣୀ:ଔଷଧ
ଛାଇ ପରି ରହିଥିବି

**ଛାଇ ପରି ରହିଥିବି** ଆଗାମୀ ଦିନରେ ମୁକ୍ତିଲାଭ କରିବାକୁ ଥିବା ଓଡ଼ିଆ ଚଳଚ୍ଚିତ୍ର । ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ପାଲ । ଜ୍ଞାନରଞ୍ଜନ ପ୍ରଧାନ ଚଳଚ୍ଚିତ୍ରଟିର ପ୍ରଯୋଜନା କରିଥିବା ବେଳେ ଜାନ‌କୀ ପରିଜା ଏବଂ ସୂର୍ଯ୍ୟ ନାରାୟଣ ବେହେରା ସ‌ହ ପ୍ରଯୋଜନା କରିଥିଲେ । ପୁନର୍ଜନ୍ମ ଉପରେ ନିର୍ମିତ ହୋଇଥିଲା ଏହି ଚଳଚ୍ଚିତ୍ରଟି । 

ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିତିଲେ ରୂପେଶ, ରୋଜାଲିନ୍, ସତ୍ୟ ଏବଂ ଲିପିକା । ଏହି ସବୁ କଳାକାରମାନେ ଏହି ଚଳଚ୍ଚିତ୍ର ଜରିଆରେ ପ୍ରଥମ କରି ଓଡ଼ିଆ କଥାଚିତ୍ର ଜଗତରେ ଅଭିନୟ କରିଥିଲେ ।

## ଅଭିନୟ
* ରୂପେଶ
* ରୋଜାଲିନ
* ସତ୍ୟ
* ଲିପିକା
* ମୀନକେତନ
* ଅଶ୍ରୁମୋଚନ ମହାନ୍ତି
* ଜ୍ଞାନରଞ୍ଜନ
* ରବି ମିଶ୍ର
* ନୀଲୁ

## କାହାଣୀ
ପ୍ରେମ କରୁଥିବା ଦୁଇ ନାୟକ ନାୟିକାଙ୍କୁ ଘରୁ ସ୍ୱୀକୃତି ନ ମିଳିବା ଫଳରେ ସେମାନେ ଘରୁ ପଳାଇଯାଇନ୍ତି । ଏହାପରେ ସେଠାରେ ନାୟକ-ନାୟିକାଙ୍କର ଏକ ଦୁର୍ଘଟଣା ଘଟେ ଯେଉଁଥିରେ ନାୟକ(ରୂପେଶ)ଙ୍କର ଦେହାନ୍ତ ହୋଇଯାଏ । ଏହାପରେ ତାଙ୍କର ପୁନର୍ଜନ୍ମରେ ଉଭୟଙ୍କର ମିଳନ ବିଷୟକୁ ନେଇ ନିର୍ମାଣ ହୋଇଛି ଏହି ଚଳଚ୍ଚିତ୍ରଟି । 

## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ପି. କୁମାର । ଗୀତଗୁଡ଼ିକର ରଚନା କରିଥିଲେ ସାସମଲ ମାସନ ଏବଂ ପଞ୍ଚାନନ ନାୟକ ।

### ଗୀତ
## ଆଧାର
ଶ୍ରେଣୀ:ମୁକ୍ତିଲାଭ କରିବାକୁ ଥିବା ଓଡ଼ିଆ କଥାଚିତ୍ର
ଦିୱାନା ହେଲି ତୋ ପାଇଁ

**ଦିୱାନା ହେଲି ତୋ ପାଇଁ** ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଶୋକ କୁମାର ଦାସ । ରଣଜିତ ପଟ୍ଟନାୟକ ଏହି କଥାଚିତ୍ରଟିର କାହାଣୀ ଏବଂ ସଂଳାପ ରଚନା କରିଥିଲେ । ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । 

ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନବାଗତ ମୁନ୍ନା ଏବଂ ରିୟା ଦେ । ଶ୍ରୀତମ ଦାସ, ସିଦ୍ଧାନ୍ତ ମହାପାତ୍ର, ଉଷାସୀ ମିଶ୍ର, ପ‌ପୁ ପମ ପମ, ଦେବୁ ପଟ୍ଟନାୟକ, ପିଙ୍କି ପ୍ରଧାନ, ବ୍ରଜ ସିଂହ, ସାତ୍ୟକି ମିଶ୍ର, ଗୁଡ୍ଡୁ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଶ୍ରୀତମ ଦାସଙ୍କ ନିର୍ଦ୍ଦେଶିତ ଏହି ଚଳଚ୍ଚିତ୍ରରେ ପ୍ରଥମ କରି ଅଭିନୟ ଆରମ୍ଭ କରିଥିଲେ ମୁନ୍ନା ଏବଂ ନିଜେ ଶ୍ରୀତମ ଖଳନାୟକ ଭୂମିକାରେ ଅଭିନୟ କରିବାଥିଲେ ଓ ସିଦ୍ଧାନ୍ତ ମହାପାତ୍ର ଏକ ସ‌ହଯୋଗୀ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ମୁନ୍ନା
* ସିଦ୍ଧାନ୍ତ ମହାପାତ୍ର
* ଶ୍ରୀତମ ଦାସ
* ଉଷସୀ ମିଶ୍ର
* ପପୁ ପମ ପମ
* ଦେବୁ ପଟ୍ଟନାୟକ
* ପିଙ୍କି ପ୍ରଧାନ
* ବ୍ରଜ ସିଂହ
* ସାତ୍ୟକି ମିଶ୍ର
* ଗୁଡ୍ଡୁ
* ଅମର
* ବୁଲୁ

## କାହାଣୀ
## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ସାଇକ୍ଲିଜିନ

**ସାଇକ୍ଲିଜିନ** (ଇଂରାଜୀ ଭାଷାରେ **Cyclizine**) ଏକ ଔଷଧ ଯାହା ଅଇ (nausea), ବାନ୍ତି (vomiting),  ମୋସନ ସିକନେସେସ (motion sickness) ବା ମୁଣ୍ଡବୁଲା (vertigo) ରୋଗର ପ୍ରତିଷେଧ ଓ ଚିକିତ୍ସାରେ ଦିଆଯାଏ । ଏହା ପାଟିରେ, ଶିରାଭ୍ୟନ୍ତରରେ (injected into a vein) ବା ମଳାଶୟରେ rectum ଦିଆଯାଏ ।  **ଗ୍ଲକୋମା** ରୋଗ ଥିବା ପିଲାଙ୍କୁ ଏହା ଦିଆଯାଏ ନାହିଁ । ଏହା ଆଣ୍ଟିକଲିନର୍ଜିକ (anticholinergic) ଓ ଆଣ୍ଟିହିସ୍ଟାମିନ (antihistamine) ଶ୍ରେଣୀର ଔଷଧ&nbsp;। ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହା ଖୋଲା ଦୋକାନରେ (over the counter) ମିଳେ । ଇଂଲଣ୍ଡରେ ଏହାର ୧୦୦ଟି ବଟିକାର ମୂଲ୍ୟ ପ୍ରାୟ ୧୧.୨୬ ପାଉଣ୍ଡ । ଉତ୍‌ଫୁଲ୍ଲ କରିବା ଗୁଣ ଯୋଗୁ ବେଳେ ବେଳେ ଏହାକୁ ବ୍ୟବ‌ହାର କରାଯାଏ ।

## ଆଧାର 
ଶ୍ରେଣୀ:ଔଷଧ
ଦିଲ୍ ଦିୱାନା ହେଇଗଲା

**ଦିଲ୍ ଦିୱାନା ହେଇଗଲା** ୨୦୧୭ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ୨୦୧୭ ନବ ବର୍ଷ ସମୟରେ ମୁକ୍ତିଲାଭ କରିଥିବା ଏହି ଚଳଚ୍ଚିତ୍ରଟି ସାର୍ଥକ ମୁଭିଜ୍‌ର ୨୦ ତମ ଚଳଚ୍ଚିତ୍ର ଥିଲା , ଯାହାର ନିର୍ଦ୍ଦେଶନା ଦେଇଥିଲେ ସୁଧାଂଶୁ ମୋହନ ସାହୁ । ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍ କୁମାର । ଅରୁଣ ମନ୍ତ୍ରୀ ଏବଂ ବାପୁ ଗୋସ୍ୱାମୀ ଚଳଚ୍ଚିତ୍ରଟିର ଗୀତଗୁଡ଼ିକୁ ରଚନା କରିଥିଲେ । ବାବୁଶାନ, ସଂଗ୍ରାମ ମହାନ୍ତି, ତାରିକ, ହ୍ୟୁମାନ ସାଗର, ଜାଗୃତି, ନିବେଦିତା, ସୌରିନ୍ ଭଟ୍ଟ, ଆଦେଶ କୁମାର, ନମିତା ଅଗ୍ରୱାଲ ପ୍ରମୁଖ କଣ୍ଠଦାନ କରିଥିଲେ । 

ନାୟକ ଭୂମିକାରେ ଅଭିନେତା ବାବୁଶାନ୍ ମହାନ୍ତି ଥିବା ବେଳେ ତାଙ୍କ ବିପକ୍ଷରେ ନାୟିକା ସାଜିଥିଲେ ଅଭିନେତ୍ରୀ ଶୀତଲ । ବାବୁଶାନ ଏବଂ ଶୀତଲଙ୍କୁ ଛାଡ଼ିଦେଲେ ପ୍ରଦ୍ୟୁମ୍ନ ଲେଙ୍କା, ପ୍ରଜ୍ଞା ଏବଂ ଚିଣ୍ଟୁ ଆଦି କଳାକାରମାନେ ମଧ୍ୟ ଏହି ଚଳଚ୍ଚିତ୍ରରେ ଅଭିନୟ କରିଥିଲେ ।

## ଅଭିନୟ
ଚଳଚ୍ଚିତ୍ରଟିରେ ବାବୁଶାନ୍ ନାୟକ ଥିବା ବେଳେ ନାୟିକା ଥିଲେ ଅଭିନେତ୍ରୀ ଶୀତଲ । ଶୀତଲ ଏବଂ ବାବୁଶାନଙ୍କର ଏହା ଥିଲା ଏକତ୍ର ଭାବେ ଚତୁର୍ଥ ଚଳଚ୍ଚିତ୍ର । ଏହା ପୂର୍ବରୁ ସେ, ଯିଏ ଯାହା କହୁ ମୋର ଢୋ,ଭଲ ପାଏ ତୋତେ ୧୦୦ରୁ ୧୦୦, ତୁ ଯେ ସେଇ ଆଦି ଚଳଚ୍ଚିତ୍ରରେ ବାବୁଙ୍କ ସ‌ହ ଅଭିନୟ କରିସାରିଥିଲେ । ଏହି ଚଳଚ୍ଚିତ୍ରରେ ବରିଷ୍ଠ କଳାକାର ପ୍ରଦ୍ୟୁମ୍ନ ଲେଙ୍କା ମଧ୍ୟ ଅଭିନୟ କରିଥିଲେ । ତାଙ୍କ ସ‌ହ ପ୍ରଜ୍ଞା ଖଟୁଆ ମଧ୍ୟ ହାସ୍ୟ ଅଭିନେତା ଭାବେ ଅଭିନୟ କରିଥିଲେ । ଛୋଟ ପରଦାର ଅଭିନେତା **ଚିଣ୍ଟୁ**ଙ୍କୁ ଏହି ଚଳଚ୍ଚିତ୍ରରେ ଖଳନାୟକ ଭାବେରେ ନିଆଯାଇଥିଲା । ଓଡ଼ିଆ କଥାଚିତ୍ର ଜଗତରେ ଏହା ଥିଲା ଚିଣ୍ଟୁଙ୍କର ପ୍ରଥମ ଚଳଚ୍ଚିତ୍ର ।

* ବାବୁଶାନ୍
* ଶୀତଲ ପାତ୍ର-ଶିଖା
* ଚିଣ୍ଟୁ-ଖଳନାୟକ
* ପ୍ରଦ୍ୟୁମ୍ନ ଲେଙ୍କା
* ପ୍ରଜ୍ଞା

## କାହାଣୀ
## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍ କୁମାର । ଅରୁଣ ମନ୍ତ୍ରୀ ଏବଂ ବାପୁ ଗୋସ୍ୱାମୀ ଚଳଚ୍ଚିତ୍ରଟିର ସମସ୍ତ ଗୀତଗୁଡ଼ିକୁ ରଚନା କରିଥିଲେ । ବାବୁଶାନ, ସଂଗ୍ରାମ ମହାନ୍ତି, ତାରିକ, ହ୍ୟୁମାନ ସାଗର, ଜାଗୃତି, ନିବେଦିତା, ସୌରିନ୍ ଭଟ୍ଟ, ଆଦେଶ କୁମାର, ନମିତା ଅଗ୍ରୱାଲ ପ୍ରମୁଖ କଣ୍ଠଦାନ କରିଥିଲେ । 

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ସୁନାପିଲା- ଟିକେ ସ୍କୃ ଢିଲା

**ସୁନାପିଲା- ଟିକେ ସ୍କୃ ଢିଲା**, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥଚିତ୍ର । ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ଅଭିନେତା ବାବୁଶାନ୍ ମହାନ୍ତି । ବାବୁଶାନଙ୍କ ପ୍ରଯୋଜନାରେ ଏହା ଥିଲା ପ୍ରଥମ ଚଳଚ୍ଚିତ୍ର । ବାବୁଶାନ୍‌ଙ୍କ ପ୍ରଯୋଜନା ସଂସ୍ଥା ସ‌ହ ପ୍ରକାଶ ଧୀରଜ ଏଣ୍ଟରଟେନମେଣ୍ଟ ମଧ୍ୟ ଏହି ଚଳଚ୍ଚିତ୍ର ପ୍ରଯୋଜନା କରିଥିଲେ । ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ନିର୍ଦ୍ଦେଶକ ସୁଧାକର ବସନ୍ତ । ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ଏବଂ ଗୀତ ରଚନା କରିଥିଲେ ନିର୍ମଳ ନାୟକ ଓ ବାପୁ ଗୋସ୍ୱାମୀ । ଚଳଚ୍ଚିତ୍ରଗୁଡ଼ିକର ସଂଳାପ ଲେଖିଥିଲେ କେନ୍ଦ୍ରାପଡ଼ା ପଟ୍ଟାମୁଣ୍ଡାଇର ସାରିକା । ସେ ଏହି ଚଳଚ୍ଚିତ୍ରରେ ପ୍ରଥମ କରି ସଂଳାପ ଲେଖିବା ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ନାୟକ ସବୁକିଛି ଭୁଲିଯାଇ କେବଳ ତା' ସାଙ୍ଗମାନଙ୍କ ସ‌ହ ସମୟ ବିତାଇବାକୁ ଭଲ ପାଉଥାଏ ।

## ଅଭିନୟ
ଏହି ଚଳଚ୍ଚିତ୍ରରେ ଅଭିନେତ୍ରୀ **ଶୀତଲ ପାତ୍ର** ନାୟିକା ଭୂମିକାରେ ଅଭିନୟ କରିଥିଲେ ।  ଯିଏ ଯାହା କହୁ ମୋର ଢୋ, ଭଲ ପାଏ ତୋତେ ୧୦୦ରୁ ୧୦୦, ତୁ ଯେ ସେଇ, ଦିଲ୍ ଦିୱାନା ହେଇଗଲା ଆଦି ଚଳଚ୍ଚିତ୍ରରେ ସେ ପୂର୍ବରୁ ବାବୁଶାନଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ବାବୁଶାନ୍ ଏକ ଭୁଲାମନ ପିଲା ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ୪ ଅଗଷ୍ଟ ୨୦୧୭ରେ ମୁକ୍ତିଲାଭ କରିଥିଲା ।

### କଳାକାର
* ବାବୁଶାନ୍ - କୁଞ୍ଜ
* ଶୀତଲ ପାତ୍ର
* ଉତ୍ତମ ମହାନ୍ତି
* ଅପରାଜିତା ମହାନ୍ତି
* ମିହିର ଦାସ
* ରବି ମିଶ୍ର
* ଜୀବନ ପଣ୍ଡା
* ବାବୁ ପ୍ରଧାନ

## କାହାଣୀ
ଏହି ଚଳଚ୍ଚିତ୍ରର କାହାଣୀ ଚାରିଜଣ ସାଙ୍ଗଙ୍କ ଚରିତ୍ର ଉପରେ ବର୍ଣ୍ଣନା ହୋଇଛି । ଏଇ ଚାରିଜଣଙ୍କ ଭିତରୁ ଜଣଙ୍କର ହଠାତ ବାହାଘର ହୋଇଯାଏ । ମାତ୍ର, ସେଥିରେ ତା’ର ସହମତି ନ ଥାଏ । ଦିନେ ଗୋଟାଏ ଦୁର୍ଘଟଣାରେ ସେ ଆହତ ହୁଏ ଓ ପଛକଥା ସବୁ ଭୁଲିଯାଏ । ସବୁ ପଛକଥା ନୁହେଁ, କଲେଜ୍ ସମୟ ପର୍ଯ୍ୟନ୍ତ ଘଟିଥିବା ସବୁ ଘଟଣା ତା’ର ମନେଥାଏ, ମନେଥାଏ ବି ସାଙ୍ଗମାନଙ୍କର କଥା । କିନ୍ତୁ ପ୍ରେମ ଆଉ ବାହାଘର କଥା ସେ ଭୁଲି ଯାଇଥାଏ । ସେଇଠୁ ଆରମ୍ଭ ହୁଏ ସମସ୍ୟାର ଅଡୁଆ ସୂତା ।

## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏବଂ ସମସ୍ତ ୫ଟିଯାକ ଗୀତର ରଚନା କରିଥିଲେ ନିର୍ମଳ ନାୟକ ଓ ବାପୁ ଗୋସ୍ୱାମୀ ।  ଅଭିଜିତ ମଜୁମଦାର, ବାବୁଶାନ୍, ପ୍ରଜ୍ଞା ହୋତା, ତାରିକ୍ ଅଜିଜ୍, ପିଙ୍କି ପ୍ରଧାନ ପ୍ରମୁଖ କଣ୍ଠଦାନ କରିଥିଲେ । 

୨୬ ଜୁଲାଇ ୨୦୧୭ରେ ଏହି ଚଳଚ୍ଚିତ୍ରର ଗୀତଗୁଡ଼ିକ ମୁକ୍ତିଲାଭ କରିଥିଲା । ଭୁବନେଶ୍ୱରରେ ଆୟୋଜିତ ଏହି ସଭାରେ ଚଳଚ୍ଚିତ୍ରର ପ୍ରଯୋଜକ ପ୍ରଶାନ୍ତ ବେହେରା, ନିର୍ଦ୍ଦେଶନ ସୁଧାକର ବସନ୍ତ, ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର, ନାୟକ ବାବୁଶାନ୍, ନାୟିକା ଶୀତଲ, ଅଭିନେତା ମିହିର ଦାସ, ପିଣ୍ଟୁ ନନ୍ଦ ଅଭିନେତ୍ରୀ ପିଙ୍କି ପ୍ରଧାନ ପ୍ରମୁଖ ଉପସ୍ଥିତ ଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ମାଧବ ଚନ୍ଦ୍ର ଶତପଥୀ

**ମାଧବ ଚନ୍ଦ୍ର ଶତପଥୀ**(୨୧ ମାର୍ଚ୍ଚ ୧୯୨୮- ୨୫ ଫେବୃଆରୀ ୨୦୧୭) ଜଣେ ଓଡ଼ିଆ ବ୍ୟଙ୍ଗ ସାହିତ୍ୟିକ ଥିଲେ । ୪୧ଖଣ୍ଡ ପୁସ୍ତକ ରଚନା କରି, ସେ ଓଡ଼ିଆ ବ୍ୟଙ୍ଗସାହିତ୍ୟକୁ ସମୃଦ୍ଧ କରିଛନ୍ତି । ତାଙ୍କ ରଚିତ ଅନେକ ପୁସ୍ତକ ଏବେ ଓଡ଼ିଶାରେ ବିଦ୍ୟାଳୟ ଓ ମହାବିଦ୍ୟାଳୟସ୍ତରରେ ପାଠ୍ୟପୁସ୍ତକ ଭାବରେ ଆଦୃତ ହୋଇଛି ।

## ଜୀବନୀ 
ମାଧବ ଚନ୍ଦ୍ର ୧୯୨୮ ମସିହାରେ ଯାଜପୁର ଜିଲ୍ଲା ଅନ୍ତର୍ଗତ ବଡ଼ଚଣା ବ୍ଳକର କାଦୁଅ ମାଗୁରା ଗ୍ରାମରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ଦୀନବନ୍ଧୁ ଶତପଥୀ ଓ ମାତା ସାରମଣି ଦେବୀ । ବୃତ୍ତିରେ ଥିଲେ ସେ ଜଣେ ଅଧ୍ୟାପକ । ସମ୍ବଲପୁର ସରକାରୀ ମହାବିଦ୍ୟାଳୟରୁ ଚାକିରି ଆରମ୍ଭ କରି, ସେ ବିଭିନ୍ନ କଲେଜରେ ଅଧ୍ୟାପନା କରି ବଲାଙ୍ଗିର ଟ୍ରେନିଙ୍ଗ କଲେଜରୁ ଅବସର ଗ୍ରହଣ କରିଥିଲେ । ଜଣେ ଛାତ୍ରବତ୍ସଳ ଅଧ୍ୟାପକ ଭାବରେ ସେ ପରିଚିତ ଥିଲେ । ପତ୍ନୀ ପ୍ରେମଲତା, ପୁତ୍ର ତପନ କୁମାର ଓ ତିନି ଝିଅଙ୍କୁ ନେଇ ତାଙ୍କ ପରିବାର । ୨୦୧୭ ମସିହା ଫେବୃଆରୀ ୨୫ ତାରିଖରେ ମାଧବ ଚନ୍ଦ୍ର ଇହଲିଳା ସମ୍ବରଣ କରିଥିଲେ ।

## ରଚନାବଳି 
* ନିଶ ଓ ପରିବାର ନିୟନ୍ତ୍ରଣ
* ନାମରୁ ରାଶିନକ୍ଷତ୍ର
* ପ୍ରହାରେଣ ଧନଞ୍ଜୟ
* କଙ୍କିଡୋଳି ଉପାଖ୍ୟାନ
* ପିତୃ ପରାମର୍ଶ କେନ୍ଦ୍ର
* ଆଦି ହାସ୍ୟବ୍ୟଙ୍ଗ ପୁସ୍ତକ
* କବିତା ମିଠାମିଠା
* ଆଧୁନିକ କବିତା
* ଅନୁବାଦ ଚିନ୍ତା ହଠାନ୍ତୁ
* ଜୀବନର ସ୍ୱାଦ ପାଆନ୍ତୁ
* କପି ତୁ କାହିଁ ଅଇଲୁ
* ମାଧବ ଶତପଥୀଙ୍କ ଅନାବନା କବିତା 

## ପୁରସ୍କାର ଓ ସମ୍ମାନ 
* କାନ୍ତକବି ପୁରସ୍କାର
* ଓଡ଼ିଶା ସାହିତ୍ୟ ଏକାଡେମୀ ପକ୍ଷରୁ ସମ୍ବର୍ଦ୍ଧନା
* ଉତ୍କଳ ସାହିତ୍ୟ ସମାଜର ହାସ୍ୟବ୍ୟଙ୍ଗ ସମ୍ମାନ
* ପ୍ରଜାତନ୍ତ୍ର ବିଷୁବ ପୁରସ୍କାର 

## ଆଧାର 
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:୨୦୧୭ ମୃତ୍ୟୁ
ଶ୍ରେଣୀ:ଓଡ଼ିଆ ହାସ୍ୟରସ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ମିନି ଟିଲର୍

: ମିନି ଟିଲର୍ ଏକ ନୂଆ ପ୍ରକାରର ଛୋଟ କୃଷି କଲ୍ଟିଭେଟର୍ ଯାହା କୃଷକ ଓ ଘରୋଇ ଲୋକମାନଙ୍କ ଦ୍ୱାର ବହୁଳ ଭାବରେ ଆଦୃତ | ଏହା ପାବ୍ୱାର୍ ଟିଲର୍ ବା ବଗିଚା ଟିଲର୍ ଭାବରେ ଜଣାଶୁଣା | କୃଷି ଭିତ୍ତିକ ରୋଟାରି ଟିଲର୍ ଛୋଟ, ଶକ୍ତିଶାଳି ଓ ଶସ୍ତା ହୋଇଥିବାରୁ ଟ୍ରାକ୍ଟର୍ ବଦଳରେ ମଧ୍ୟ ବ୍ୟବହାର କରାଯାଉଛି | ଏହା ୧ ହେକ୍ଟର୍ ଜମିକୁ ୮ରୁ ୯ ଘଣ୍ଟାରେ ପ୍ରସ୍ତୁତ କରିପାରେ | ଏଗୁଡିକୁ "ପାବ୍ୱାର୍ ଟିଲର୍" ବା "ବ୍ୱାକିଙ୍ଗ୍ ଟ୍ରାକ୍ଟର୍" ମଧ୍ୟ କୁହାଯାଏ | ବହୁ ବର୍ଷ ତଳେ ଏହା କେବଳ ଧାନ ଚାଷ ହେଉଥିବା ଅଞ୍ଚଳ ଲାଗି ଉପଯୁକ୍ତ ମନେକରାଯାଉଥିଲା ଏବଂ ସ୍ଟିଲ୍ର୍ କେଜ୍ ଚକ ଉତ୍ତମ କର୍ଷଣ ଲାଗି ବ୍ୟବହାର କରାଯାଉଥିଲା | ବର୍ତ୍ତମାନ କିନ୍ତୁ ଏହା ସମଗ୍ର ବିଶ୍ୱରେ ଉଭୟ ଓଦା ଓ ସୁଖିଲା ଚାଷ ଜମି ଲାଗି ବ୍ୟବହାର କରାଯାଉଛି | ଏଗୁଡିକର ବହୁମୁଖି ଉପଯୋଗିତା ଉଭୟ ଓଦା ଓ ସୁଖିଲା ଚାଷ ଜମିରେ ରହିଛି | ଯଥା- ପରିବହନ, ଉତ୍ତୋଳନ କରିବା, କାଣ୍ଡିବା, ଗାତ ଖୋଳିବା, ସାର ବା କୀଟନାଶକ ସିଞ୍ଚନ କରିବା | ଏହାକୁ ପାହାଡ, ପର୍ବତ, ସବୁଜ ଗୃହ ଓ ତୋଟାମାନଙ୍କରେ ମଧ୍ୟ ବ୍ୟବହାର କରିହେବ | ବିକାଶଶୀଳ ଦେଶମାନଙ୍କରେ ଏହାର ଡିଜେଲ୍ ମଡେଲ୍, ଗ୍ୟାସୋଲିନ୍ ମଡେଲ୍ ଅପେକ୍ଷା ଅଧିକ ଆଦୃତ | 

## ଆଧାର 
# ଉପରକୁ ଯାଆନ୍ତୁ↑ "Howard, Arthur Clifford (1893–1971)" . *Australian Dictionary of Biography – Online Edition*. Australian National University. 1983. Retrieved 2007-07-12.
# ↑ ଏହି ଯାଏ ଉପରକୁ ଯାଆନ୍ତୁ:୨.୦ ୨.୧ Langmore, Diane (1983). "Howard, Arthur Clifford (1893–1971)" . *Australian Dictionary of Biography – Online Edition*. Australian National University. Retrieved 2007-07-12.
# ଉପରକୁ ଯାଆନ୍ତୁ↑ "The Howard Rotavator" . 2007-02-03. Retrieved 2007-07-12.
# ଉପରକୁ ଯାଆନ୍ତୁ↑ "Machinery Manufacturers - Secondary Tillage" . Worldwide Agricultural Machinery and Equipment Directory. 2006-11-14. Retrieved 2007-07-12.

ଶ୍ରେଣୀ:ଯନ୍ତ୍ର
ଆବାକାଭିର/ଲାମିଭୁଡିନ

ଆବାକାଭିର/ଲାମିଭୁଡିନ (ଇଂରାଜୀ ଭାଷାରେ **Abacavir/lamivudine**, ବିକ୍ରୟ ନାମ କାଇଭେକ୍‌ସା) ଏକ ଔଷଧ ଯାହା **ଏଚଆଇଭି/ଏଡସ** ରୋଗର ଚିକିତ୍ସା ନିମନ୍ତେ ଦିଆଯାଏ । ଏହା ଏକ ସ୍ଥିରୀକୃତ ମାତ୍ରାର ଯୁଗ୍ମ ଔଷଧ (fixed dose combination) ଯେଉଁଥିରେ **ଆବାକାଭିର** ଓ **ଲାମିଭୁଡିନ** ଔଷଧଦ୍ୱୟ ଥାଏ । ଅନ୍ୟାନ୍ୟ ଭୁତାଣୁ ବିରୋଧୀ (antiretrovirals) ଔଷଧମାନଙ୍କ ସ‌ହିତ ଏହା ଦିଆଯାଏ । ବଟିକା ଆକାରରେ ଏହା ପାଟିରେ ଦିଆଯାଏ ।

ଆବାକାଭିର/ଲାମିଭୁଡିନର ପାର୍ଶ ପ୍ରତିକ୍ରିୟାରେ ନିଦ୍ରା ସମସ୍ୟା, ମୁଣ୍ଡବଥା, ଅବସାଦ, ଥକ୍କା ଅନୁଭବ, ଅଇ, ରାସ ଓ ଜ୍ୱର ଆଦି ଲକ୍ଷଣ ଦେଖାଯାଇପାରେ । ସାଂଘାତିକ ପାର୍ଶ ପ୍ରତିକ୍ରିୟାରେ ଲାକ୍ଟିକ ଏସିଡୋସିସ (high blood lactate levels), ଆଲର୍ଜି ପ୍ରତିକ୍ରିୟା (allergic reaction) ଓ ଯକୃତ ବୃଦ୍ଧି (enlargement of the liver) ହୋଇପାରେ । ଯେଉଁ ଲୋକର ଏକ ନିର୍ଦ୍ଦିଷ୍ଟ ଜିନ (gene), ନାମ ଏଚଏଲଏ-ବି*୫୭୦୧ (HLA-B*5701) ଥାଏ ସେହିଭଳି ଲୋକଙ୍କୁ ଏହି ଔଷଧ ଦିଆଯାଏନାହିଁ । ଏହି ଯୁଗ୍ମ ଔଷଧ ନ୍ୟୁକ୍ଲିଓସାଇଡ ରିଭର୍ସ ଟ୍ରାନ୍ସକ୍ରିପ୍‌ଟେଜ ଇନହିବିଟର (nucleoside reverse transcriptase inhibitor) (NRTI) ଭାବରେ କାମକରେ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର ଡୋଜର କ୍ରୟ ମୂଲ୍ୟ ୧୪.୧୯ରୁ ୧୬.୭୪ ଆମେରିକୀୟ ଡଲାର । ସନ ୨୦୧୫ରେ ଯୁକ୍ତରାଷ୍ଟ୍ର ଆମେରିକାରେ ଏକ ମାସର ଡୋଜ ମୂଲ୍ୟ ୨୦୦ ଡଲାରରୁ ଅଧିକ ଥିଲା ।

## ଆଧାର 
ଶ୍ରେଣୀ:ଔଷଧ
ଗହୀରମଥା ସାମୁଦ୍ରିକ ଅଭୟାରଣ୍ୟ

**ଗହୀରମଥା ସାମୁଦ୍ରିକ ଅଭୟାରଣ୍ୟ** ଓଡ଼ିଶାର ଏକମାତ୍ର ସାମୁଦ୍ରିକ ଅଭୟାରଣ୍ୟ ଅଟେ । ଏହାର ଅନନ୍ୟା ଜୈବବିବିଧତା ପର୍ଯ୍ୟଟକଙ୍କୁ ଆକୃଷ୍ଟ କରିଥାଏ । ଉତ୍ତରରେ ଧାମରା ମୁହାଣରୁ ଦକ୍ଷିଣରେ ମହାନଦୀ ମୁହାଣ ପର୍ଯ୍ୟନ୍ତ ଏହାର ପରିସର ବ୍ୟାପ୍ତ । ଅଲିଭ ରିଡ଼ଲେ ସାମୁଦ୍ରିକ କଇଁଛ ପାଇଁ ଏହି ସ୍ଥାନର ମହତ୍ତ୍ୱ ବୃଦ୍ଧି ପାଇଛି । ଏହା ବିଶ୍ୱର ତିନୋଟି ପ୍ରମୁଖ କଇଁଛ ଅଣ୍ଡାଦାନସ୍ଥଳୀ ମଧ୍ୟରୁ ଅନ୍ୟତମ ।
## ସ୍ଥାପନା
୧୯୯୭ ମସିହାରେ ଏହାର ସ୍ଥାପନା ହୋଇଥିଲା । ଏହି ସୂଚନା ଓଡ଼ିଶା ସରକାରଙ୍କ ଜଂଗଲ ଓ ପରିବେଶ ବିଭାଗ ସରକାରୀ ଅଧିସୂଚନା ସଂଖ୍ୟା ୧୮୮୦୫/F&F ତା ୨୭ ସେପ୍ଟେମ୍ବର ୧୯୯୭ରିଖରେ ସୂଚିତ ହୋଇ ଓଡ଼ିଶା ଗେଜେଟ ଏକ୍ସଟ୍ରାଅର୍ଡିନାରୀ ସଂଖ୍ୟା ୧୨୬୮ ତା ୧୭ ଅକ୍ଟୋବର ୧୯୯୭ ରିଖରେ ପ୍ରକାଶ ପାଇଥିଲା ।
## ଅବସ୍ଥାନ ଓ ପରିସର
ସମ୍ପୁର୍ଣ୍ଣ ଅଭୟାରଣ୍ୟଟି ଓଡ଼ିଶାର କେନ୍ଦ୍ରାପଡ଼ା ରାଜସ୍ୱ ଜିଲ୍ଲା ଅଧିନସ୍ଥ ଅଟେ । ଏହାର ଅକ୍ଷାଂଶ ୮୬ ଡିଗ୍ରୀ ୪୫'୫୭"ରୁ ୮୭ ଡିଗ୍ରୀ ୧୭' ୩୬"- ଦ୍ରାଘିମା ୨୦ ଡିଗ୍ରୀ ୧୭' ୩୨"ରୁ ୨୦ ଡିଗ୍ରୀ ୪୫' ୫୮" ମଧ୍ୟରେ ଅଟେ । ୧୪୦୮ ବର୍ଗ କିମି ଜଳଭାଗ ଓ ସ୍ଥଳଭାଗ ୨୭ ବର୍ଗ କିମି ସଂରକ୍ଷିତ ଜଂଗଲ ସହ ଏହାର ମୋଟ ପରିସର ୧୪୩୫ ବର୍ଗ କିମି ଅଞ୍ଚଳ ଅଟେ । ତନ୍ମଧ୍ୟରୁ ଏହାର ପ୍ରଧାନ ଅଞ୍ଚଳ ୭୨୫.୫ ବର୍ଗ କିମି ଅଟେ । ଏ ଅଞ୍ଚଳର ମୃତ୍ତିକା ପଟୁମାଟି ଓ ସମୁଦ୍ର ବାଲିରେ ଭରପୁର ।

## ଆଧାର 
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲା
ଦିଲ୍ କା ରାଜା

**ଦିଲ୍‌ କା ରାଜା** ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟି ନିର୍ଦ୍ଦେଶକ ଦିଲ୍ଲୀପ ପଣ୍ଡାଙ୍କ ନିର୍ଦ୍ଦେଶନାରେ ନିର୍ମିତ ହୋଇଥିଲା । ବୈଦ୍ୟନାଥ ଦାଶ ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶକ ଥିଲେ । ରବିନ୍ଦ୍ର ପଣ୍ଡା ଚଳଚ୍ଚିତ୍ରଟିକୁ ପ୍ରଯୋଜନା କରିଥିଲେ । ଏହି ଚଳଚ୍ଚିତ୍ରରେ ନାୟକ ଭୂମିକାରେ ଅଭିନୟ କରିଥିଲେ ଜ୍ୟୋତିରଞ୍ଜନ । ଚଳଚ୍ଚିତ୍ରଟି ଏକ ତ୍ରିକୋଣୀୟ ପ୍ରେମକାହାଣୀକୁ ନେଇ ନିର୍ମିତ ହୋଇଥିଲା, ଯେଉଁଥିରେ ପିଙ୍କି ପ୍ରିୟଦର୍ଶନୀ ଏବଂ ଦୀପିକା ସମାନ୍ତରଳ ନାୟିକା ଭାବରେ ଅଭିନୟ କରିଥିଲେ । 

ପ୍ରେମ, ପ୍ରଣୟ, ଭଲ ପାଇବା, ତ୍ୟାଗ, ସଭିଙ୍କୁ ଖୁସି ରଖିବା, ନିଜର ଦୁଃଖକୁ ନିଜ ଭିତରେ ଚାପି ରଖିବା ଭଳି ଥିବା କଥା ରହିଥିବା ଏହି ଚଳଚ୍ଚିତ୍ରଟି ଭାଲେଣ୍ଟାଇନ୍ ଡେରେ ମୁକ୍ତିଲାଭ କରିଥିଲା ।

## ଅଭିନୟ
ଏହି ଚଳଚ୍ଚିତ୍ରରେ ନାୟକ ରୂପେ ଅଭିନୟ କରିଥିଲେ ଜ୍ୟୋତି ରଞ୍ଜନ ନାୟକ । ଜ୍ୟୋତି ପୂର୍ବରୁ ଦୁଇଟି ଚଳଚ୍ଚିତ୍ର ଦେଲେ ଧରା କଥା ସରେ ଏବଂ ନିଝୁମ ରାତିର ସାଥିରେ ଅଭିନୟ କରିସାରିଥିଲେ । ଏହା ଥିଲା ତାଙ୍କର ୩ୟ ଚଳଚ୍ଚିତ୍ର । ତାଙ୍କର ଦୁଇଜଣ ନାୟିକା ଭାବରେ ଅଭିନୟ କରିଥିଲେ ପିଙ୍କି ପ୍ରିୟଦର୍ଶନୀ ଏବଂ ଦୀପିକା । ପ୍ରଥମରେ ଦେବସ୍ମିତା ପଣ୍ଡାକୁ ଦୀପିକାଙ୍କ ସ୍ଥାନରେ ନିଆଯାଇଥିଲା । ମହୁରତ ସମୟରେ ଦେବସ୍ମିତା ଉପସ୍ଥିତ ଥିଲେ, ମାତ୍ର ପରେ ପରେ ତାଙ୍କ ବଦଳରେ ଦୀପିକାଙ୍କୁ ସ୍ଥାନ ମିଳିଥିଲା । ଅନ୍ୟାନ୍ୟ କଳାକାର ଭାବରେ ବିରଷ୍ଠ ଅଭିନେତା ମିହିର ଦାସ, ଉତ୍ତମ ମହାନ୍ତି, ପ୍ରଦ୍ୟୁମ୍ନ ଲେଙ୍କା ଏବଂ ପ‌ପୁ ପମ ପମ ଆଦି ମଧ୍ୟ ଅଭିନୟ କରିଥିଲେ । ଅନ୍ୟତମ ବରିଷ୍ଠ ଅଭିନେତା ବାବୁ ପ୍ରଧାନ ଏବଂ ତାଙ୍କ ପୁଅ ପ‌ପୁ ମଧ୍ୟ ଏହି ଚଳଚ୍ଚିତ୍ରରେ ଅଭିନୟ କରିଛନ୍ତି । ପ‌ପୁଙ୍କର ଏହା ଥିଲା ପ୍ରଥମ ଚଳଚ୍ଚିତ୍ର ।

* ଜ୍ୟୋତି ରଞ୍ଜନ ନାୟକ
* ପିଙ୍କି ପ୍ରିୟଦର୍ଶନୀ
* ଦୀପିକା
* ଉତ୍ତମ ମହାନ୍ତି
* ପ୍ରଦ୍ୟୁମ୍ନ ଲେଙ୍କା
* ପପୁ ପମ ପମ
* ମିହିର ଦାସ
* ଜୀବନ ପଣ୍ଡା
* ମନୋଜ ଦାସ
* ଭୂପତି ତ୍ରିପାଠୀ
* ଚୁଙ୍ଗା
* ଶୋଭା
* ପ୍ରତିଭା ପଣ୍ଡା
* କାଳିଆ
* ବାବୁ ପ୍ରଧାନ
* ପ‌ପୁ

## କାହାଣୀ
## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ପୁଲକ, ଅଞ୍ଜଳି ଦତ୍ତ ଏହି ଚଳଚ୍ଚିତ୍ରରେ ପ୍ରଚ୍ଛଦପଟ ଗାୟକ- ଗାୟିକା ରୂପେର ପ୍ରଥମ କରି ସୁଯୋଗ ପାଇଥିଲେ । ସୁଧାକର ବସନ୍ତ ମଧ୍ୟ ଏହି ଚଳଚ୍ଚିତ୍ରରେ ନୃତ୍ୟ ନିର୍ଦ୍ଦେଶନା ଦେଇଥିଲେ । 

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ମୋନାଲିସା ଜେନା

**ମୋନାଲିସା ଜେନା** (ଜନ୍ମ: ୧୦ ଡିସେମ୍ବର ୧୯୬୩), ଜଣେ ଓଡ଼ିଆ ସାହିତ୍ୟିକା । ମୌଳିକ ସାହିତ୍ୟ ସହିତ ସେ ଅନୁବାଦ ସାହିତ୍ୟ କ୍ଷେତ୍ରରେ କାମ କରିଛନ୍ତି । ସେ ଉଭୟ ଓଡ଼ିଆରୁ ଅନ୍ୟ ଭାଷାକୁ ତଥା ଅନ୍ୟ ଭାରତୀୟ ଭାଷାରୁ ଓଡ଼ିଆକୁ ଅନୁବାଦ କରିଥାନ୍ତି । ନିଜ ଅନୁବାଦ ପୁସ୍ତକ ଆଶୀର୍ବାଦର ରଙ୍ଗ ପାଇଁ ସେ ୨୦୧୬ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ପାଇଛନ୍ତି ।

## ଜୀବନୀ 
ମୋନାଲିସା ୧୯୬୩ ମସିହାରେ ଖୋର୍ଦ୍ଧା ଜିଲ୍ଲାର ମୁକୁନ୍ଦପ୍ରସାଦଠାରେ ଜନ୍ମଗ୍ରହଣ କରିଥିଲେ । ରେଭେନ୍ସା ମହାବିଦ୍ୟାଳୟରୁ ଅର୍ଥନୀତିରେ ସ୍ନାତକୋତ୍ତର ଓ ଇନ୍ଦିରା ଗାନ୍ଧୀ ଜାତୀୟ ମୁକ୍ତ ବିଶ୍ୱବିଦ୍ୟାଳୟରୁ ସେ ଏମବିଏ ପଢିଛନ୍ତି । କେନ୍ଦ୍ର ସରକାରଙ୍କ ସଂସ୍କୃତି ମନ୍ତ୍ରାଳୟ ତରଫରୁ ଭାଷା ଓ ସାହିତ୍ୟରେ ଗବେଷଣା ପାଇଁ ସେ ସିନିୟର ଫେଲୋସିପ ମଧ୍ୟ ପାଇଛନ୍ତି । ସେ ଉଭୟ ସାମ୍ବାଦିକ ଓ ଅଧ୍ୟାପିକା ଭାବରେ କାର୍ଯ୍ୟ କରିଛନ୍ତି । 

## ରଚନାବଳୀ 
ଅନୁବାଦ୍ୟ ସାହିତ୍ୟ ବ୍ୟତିତ ଗଳ୍ପ, କବିତା, ପ୍ରବନ୍ଧ, ଜୀବନୀ, ଫିଚର୍‌, ଭ୍ରମଣକାହାଣୀ ଆଦିରେ ମୋନାଲିସା ନିଜ ଲେଖନି ଚାଳନା କରିଛନ୍ତି । ତାଙ୍କର ଏଯାବତ ୧୫ଟିରୁ ଅଧିକ ପୁସ୍ତକ ପ୍ରକାଶିତ ହୋଇସାରିଛି । ତାଙ୍କର ଅନେକ କବିତା ହିଦୀ, ଅହମିୟା ଓ ଇଂରାଜୀ ଭାଷାକୁ ଅନୁବାଦିତ ହୋଇଛି ।

## ରଚନାବଳି 
### କବିତା 
* ନିସର୍ଗ ଧ୍ୱନି
* ନକ୍ଷତ୍ରଦେବୀ
* ଏ ସବୁ ଧ୍ରୁବ ମୁହୂର୍ତ୍ତ
### ଗଳ୍ପ 
* ଇନ୍ଦ୍ରମାଳତୀର ଶୋକ
* ନୀଳମାଧବୀ
### ଉପନ୍ୟାସ 
* ନର୍ଗିସ
### ଜୀବନୀ 
* ରମାକାନ୍ତ ରଥ (ରମାକାନ୍ତ ରଥଙ୍କ ଆତ୍ମଜୀବନୀ)
### ଅନ୍ୟାନ୍ୟ 
* ଅଷ୍ଟରାଗ (ହୋମେନ ବର୍ଗହେନଙ୍କ ଅହମିୟା ପୁସ୍ତକ ଅସ୍ତରାଗର ଓଡ଼ିଆ ଅନୁବାଦ)
* Dasuram's Script
* Anatomy of Madness (ଚନ୍ଦ୍ରଶେଖର ରଥଙ୍କ ଅମୃତାୟନର ଅନୁବାଦ)
* Citadel of Love 

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର (ଅନୁବାଦ), ୨୦୧୬ (ଆଶୀର୍ବାଦର ରଙ୍ଗ ପାଇଁ) 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଅନୁବାଦ), ୨୦୦୭ (ଅସ୍ତରାଗ ପାଇଁ)
* କହ୍ନେଇ କଥା ପୁରସ୍କାର - ୨୦୧୭ (କହ୍ନେଇ କଥା ସଂସଦଦ୍ୱାରା ପ୍ରଦତ୍ତ)

## ଆଧାର 
ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଅନୁବାଦକ
ମାଛ ଭଜା

ମାଛ ଭଜା ଏକ ଆମିଷ ଖାଦ୍ୟ। ଏହାକୁ ପଖାଳ ସ‌ହିତ ଖାଆନ୍ତି। ମାଛ ଏକ ସ୍ୱସ୍ଥ୍ୟକର ଖାଦ୍ୟ।

## ସାମଗ୍ରୀ
* ମାଛ ୫୦୦ ଗ୍ରାମ୍
* ଲଙ୍କା ୪ ଗୋଟି
* ଅଦା
* ଧନିଆ ପତ୍ର
* ବେସନ ୨ ଚାମଚ
* ଲଙ୍କାଗୁଣ୍ଡ
* ୧ଟି ବଡ଼ ପିଆଜ
* ଅଦା ରସୁଣ ପେସ୍ଟ୍
* ଚାଉଳ ଅଟା
* ଜିରା ୧ ଚାମଚ
* ହଳଦୀ ୧ ଚାମଚ
* ଲେମ୍ବୁ ରସ
* ଲୁଣ ସ୍ୱାଦ ଅନୁସାରେ
* ତେଲ

## ତିଆରି ପ୍ରଣାଳୀ 
ପ୍ରଥମେ ମାଛକୁ ଭଲକରି ସଫାକରି ସେଥିରେ ଲୁଣ, ହଳଦୀ ପକାଇ ଭଲକରି ମିଶାଇ ରଖିଦିଅନ୍ତୁ । ଏକ ପାତ୍ରରେ ବେସନ,ଧନିଆ ପତ୍ର,ଚାଉଳ ଅଟା, ଧନିଆ ପତ୍ର, ଲଙ୍କାଗୁଣ୍ଡ,ଲେମ୍ବୁରସ ଏବଂ ଅଦାରସୁଣ ପେସ୍ଟ ପକାଇ ସାରି ମାଛକୁ ଏହା ସ‌ହିତ ଭଲ ଭାବେ ମିଶାଇ ରଖନ୍ତୁ । ଏବେ ଏକ କଢେଇରେ ତେଲ ଗରମ କରି ଲଙ୍କା ପକାନ୍ତୁ, ଏହାପରେ ମାଛକୁ ପକାଇ କିଛି ସମୟ ଭାଜନ୍ତୁ। ସବୁ ମାଛ ଖଣ୍ଡ ଭାଜି ସାରିଲା ପରେ ପାତ୍ରରେ ସଜାଇ ପଖାଳ ସ‌ହିତ ପରଷନ୍ତୁ। 

File:Fried Fish.JPG|thumb|Fried Fish
File:Fried Rehu Fish.jpg|thumb|Fried rohi Fish
File:Fried batang fish.jpg|thumb|Fried batang fish

## ଆଧାର
* http://www.recipesinhindi.com/fish-fry-recipe/ 

ଶ୍ରେଣୀ:ଆମିଷ ଖାଦ୍ୟ
ଶ୍ରେଣୀ:ଓଡ଼ିଆ ଖାଦ୍ୟ
ଶ୍ରେଣୀ:ଓଡ଼ିଆ ରାନ୍ଧଣା
ମାଛ ଝୋଳ

ମାଛ ଝୋଳ ବା ମାଛ ତରକାରି ଏକ ସୁସ୍ୱାଦୁ ଆମିଷ ଖାଦ୍ୟ। 
## ସାମଗ୍ରୀ
* ମାଛ ୫୦୦ ଗ୍ରାମ୍
* ୩ଟି ପିଆଜ
* ୬ଟି ଜବା ରସୁଣ ପେସ୍ଟ୍
* ୨ରୁ ୩ ଚାମଚ ଅଦା ପେସ୍ଟ୍
* ୪ରୁ ୬ ଚାମଚ ବିଲାତି ବାଇଗଣ ପେସ୍ଟ
* ୨ରୁ ୩ କପ୍ ପାଣି
* ଜିରା ୧ ଚାମଚ
* ହଳଦୀ ୧ ଚାମଚ
* ଗରମ ମସଲା ୧ ଚାମଚ
* ଲୁଣ ସ୍ୱାଦ ଅନୁସାରେ
* ଅଧା କପ୍ ଘିଅ

## ତିଆରି ପ୍ରଣାଳୀ 
ପ୍ରଥମେ ମାଛକୁ ଛୋଟ ଛୋଟ କରି କାଟିନିଅନ୍ତୁ । ଏହା ପରେ କଢେଇରେ ଘିଅ ଗରମ କରି ମାଛ ଭାଜନ୍ତୁ । ଭାଜି ସାରିଲା ପରେ ମାଛ ଗୁଡିକୁ ଅଲଗା କାଢି ଦିଅନ୍ତୁ। ଗୋଟିଏ ପିଆଜକୁ କାଟନ୍ତୁ ଏବଂ ଅନ୍ୟ ପିଆଜର ପେସ୍ଟ ପ୍ରସ୍ତୁତ କରି ଅଲଗା ଅଲଗା ରଖନ୍ତୁ । ପେସ୍ଟ୍ କରିଥିବା ପିଆଜକୁ ଘିଅରେ କିଛି ସମୟ ଭାଜନ୍ତୁ। ଏହାପରେ ସବୁ ମସଲା, ସାମଗ୍ରୀ ମିଶାଇ ଚଟୁ କରନ୍ତୁ। ଏହାପରେ ପିଆଜ, ଟମାଟ ,ଅଦା ଏବଂ ରସୁଣର ପେସ୍ଟ ପକାନ୍ତୁ। ଏହା ପରେ ପାଣି ଏବଂ ଲୁଣ ପକାଇ ଫୁଟାନ୍ତୁ, ଏହାପାରେ ଭଜା ମାଛ ପକାଇ ୨୦ ମିନିଟ ପର୍ଯନ୍ତ କମ୍ ଆଞ୍ଚରେ ରାନ୍ଧନ୍ତୁ। ପ୍ରସ୍ତୁତ ହେଲା ପରେ ଗରମ ଗରମ ଭାତ ସ‌ହିତ ପରଷନ୍ତୁ।

## ଆଧାର
## ବାହାର ଆଧାର
* http://lifestylehindi.com/2016/02/indian-fish-curry-recipe-in-hindi.html 

ଶ୍ରେଣୀ:ଆମିଷ ଖାଦ୍ୟ
ଫୁଲନ୍ ଦେବୀ

**ଫୁଲନ୍ ଦେବୀ** (୧୦ ଅଗଷ୍ଟ ୧୯୬୩-୨୫ ଜୁଲାଇ ୨୦୦୧) "ଡାକୁରାଣୀ" ନାମରେ ଲୋକପ୍ରିୟ ଜଣେ ଭାରତୀୟ ନାରୀ ଅଧିକାର କର୍ମୀ, ଡାକୁ ଓ ସମାଜବାଦୀ ପାର୍ଟୀର ସଦସ୍ୟା ଥାଇ ପରେ ସାଂସଦ ହୋଇଥିଲେ । 

ସେ ଗ୍ରାମୀଣ ଉତ୍ତର ପ୍ରଦେଶର ଏକ ଗରିବ ପରିବାରରେ ଜନ୍ମଗ୍ରହଣ କରି ଅପରାଧଜୀବନ ଆଦରିବା ଆଗରୁ ଦାରିଦ୍ର୍ୟ, ବାଲ୍ୟ ବିବାହ ଓ ଏକ ପ୍ରତାଡ଼ିତ ବିବାହ ସହିଥିଲେ । ନିଜ ପିତାମାତାଙ୍କ ସହ ପ୍ରମୁଖ ମତପାର୍ଥକ୍ୟ ହେବା ଏବଂ ନିଜ ସ୍ୱାମୀଙ୍କଦ୍ୱାରା ଏକାଧିକ ଥର ବଳାତ୍କାର ହେବା ପରେ କିଶୋରୀ ଫୁଲନ ପଳାୟନ କରି ଏକ ଡାକୁ ଦଳରେ ଯୋଗଦେଇଥିଲେ । ସେ ସେହି ଗ୍ୟାଙ୍ଗର ଏକମାତ୍ର ମହିଳା ଥିଲେ, ଏବଂ ଜଣେ ଗ୍ୟାଙ୍ଗ ସଦସ୍ୟଙ୍କ ସହ ତାଙ୍କର ସମ୍ପର୍କ ଏବଂ ତହିଁରେ ଜାତିଗତ ପାର୍ଥକ୍ୟ ମିଶିବା ପରେ ଦଳସଦସ୍ୟଙ୍କ ମଧ୍ୟରେ ଗୁଳି ବିନିମୟ ହୋଇଥିଲା । ସେହି ଗୁଳି ବିନିମୟରେ ଫୁଲନଙ୍କ ପ୍ରେମିକ ବିକ୍ରମଙ୍କୁ ନିହତ ହୋଇଥିଲେ । ବିଜେତା ପ୍ରତିଦ୍ୱନ୍ଦ୍ୱୀ ଗୋଷ୍ଠୀ ଫୁଲନଙ୍କୁ ସେମାନଙ୍କ ଗାଁ ବେହମାଇକୁ ନେଇ ଯାଇ ତାଙ୍କୁ ଏକ କୋଠରୀରେ ବନ୍ଦୀ କରି ରଖିଥିଲେ ଏବଂ ଅନେକ ସପ୍ତାହ ଧରି ତାଙ୍କୁ ବାରମ୍ବାର ବଳାତ୍କାର କରିଥିଲେ । ପଳାୟନ କରିବା ପରେ ଫୁଲନ ତାଙ୍କ ମୃତ ପ୍ରେମିକଙ୍କ ଗୋଷ୍ଠୀର ଅବଶିଷ୍ଟାଂଶ ମହ୍ଲ ଜାତିର ଦଳ ସହ ପୁନର୍ବାର ଯୋଗ ଦେଇଥିଲେ । ସେ ସେହି ପୁରୁଷମାନଙ୍କ ମଧ୍ୟରୁ ଅନ୍ୟ ଜଣେ ପ୍ରେମିକ ସହ ଥିଲେ ଏବଂ ଡକାୟତି ଜାରି ରଖିଥିଲେ । କିଛି ମାସ ପରେ ସେ ନିଜେ ଯାହା ଭୋଗିଥିଲେ ତାହାର ପ୍ରତିଶୋଧ ନେବାକୁ ତାଙ୍କର ନୂତନ ଦଳ ବେହମାଇ ଗାଁରେ ପହଞ୍ଚିଥିଲେ । ଫୁଲନଙ୍କ ଦଳ ସେହି ଗାଁର ବାଇଶି ଜଣ ପୁରୁଷଙ୍କୁ ଗୁଳିକରି ହତ୍ୟା କରିଥିଲେ ।

## ପ୍ରାଥମିକ ଜୀବନ
ଉତ୍ତର ପ୍ରଦେଶର ଜାଲାଉନ ଜିଲ୍ଲାର "ଘୁରା କା ପୁର୍ୱା" ନାମକ ଏକ ଛୋଟ ଗାଁରେ ମହ୍ଲ (ନାଉରୀଆ) ପରିବାରରେ ଫୁଲନ୍ ଜନ୍ମଗ୍ରହଣ କରିଥିଲେ। ସେ ଦେବୀ ଦିନ୍ ଓ ମୂଲାଙ୍କ ଚତୁର୍ଥତମ ସନ୍ତତି ଥିଲେ।
ଫୁଲନ୍‌ଙ୍କ ପରିବାର ବହୁତ ଗରିବ ଥିଲେ । ଫୁଲନ୍‌ଙ୍କ କେବଳ ପାଖାପାଖି ଏକ ଏକରର ଚାଷ ଜମି ଥିଲା ଯେଉଁଥିରେ ଏକ ପୁରୁଣା ନିମ୍ବ ଗଛଟିଏ ଥିଲା । ତାଙ୍କ ପରିବାର ଏକ ଯୌଥ ପରିବାର ଥିଲା ଓ ପାରମ୍ପାରିକ ଚଳଣୀ ଥିଲା । ଫୁଲନ୍‌ଙ୍କ ବାପା, ତାଙ୍କ ବାପାଙ୍କ ଭାଇ ଓ ତାଙ୍କ ବାପାଙ୍କ ଭାଇଙ୍କ ପୁଅ ତାଙ୍କ ଏକ ଏକରର ଜମିରେ ଚାଷ କରୁଥିଲେ ଯାହାଦ୍ୱାରା ତାଙ୍କ ବଡ଼ ପରିବାରର ପେଟ ପୋଷଣ ହେଉଥିଲା।

ଯେତେବେଳେ ଫୁଲନ୍‌ଙ୍କୁ ୧୧ ବର୍ଷ ହୋଇଥିଲା ସେତେବେଳେ ତାଙ୍କ ଜେଜେବାପାଙ୍କ ଦେହାନ୍ତ ଘଟିଥିଲା । ତେଣୁ ତାଙ୍କ ବାପାଙ୍କ ବଡ଼ ଭାଇ ଘରର ମୂଖିଆ ସାଜିଲେ । ଫୁଲନ୍‌ଙ୍କ ପରିବାର ତାଙ୍କ ପାଇଁ ଏକ ବରପାତ୍ର ଖୋଜିଲେ ଯାହାଙ୍କର ନାମ ପୁତ୍ତି ଲାଲ୍ । ପୁତ୍ତି ଲାଲ୍ ଫୁଲନ୍‌ଙ୍କ ପରିବାରରୁ ୧୦୦ ମାଇଲ ଦୂରରେ ରହୁଥିଲେ ଏବଂ ସେ ଫୁଲନ୍‌ଙ୍କଠାରୁ ୧୨ ବର୍ଷ ବଡ଼ ଥିଲା । ବିବାହ ଜୀବନରେ ଅତ୍ୟାଚାରିତ ହେବାରୁ ସେ ତାଙ୍କ ବାପା ଘରକୁ ଫେରି ଆସିଥିଲେ କିନ୍ତୁ ତାଙ୍କ ବାପଘର ଲୋକେ ତାଙ୍କୁ ପୁଣି ଶାଶୁଘରକୁ ପଠାଇଦେଇଥିଲେ। କିଛି ମାସପରେ ସେ ପୁନର୍ବାର ତାଙ୍କ ବାପାଘରକୁ ଫେରି ଆସିଥିଲେ । ସେ ସମୟରେ ତାଙ୍କ ଶାଶୁଘର ଲୋକେ ତାଙ୍କ ବାପାଘର ଲୋକଙ୍କୁ ତାଙ୍କ(ଫୁଲନ୍‌ଙ୍କ ବାପଘର ଲୋକ) ପାଖେ ଫୁଲନ୍‌ଙ୍କୁ ରଖନ୍ତୁ ବୋଲି ପରାମର୍ଶ ଦେଇଥିଲେ, ଅନ୍ତତଃ ସେପର୍ଯ୍ୟନ୍ତ ଯେଉଁ ପର୍ଯ୍ୟନ୍ତ ସେ ଘରୋଇ କାମଦାମ ଠିକ୍ ସେ ଶିଖି ନାହାନ୍ତି।

## ଆଧାର
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଲୋରାଟାଡିନ

**ଲୋରାଟାଡିନ** (ଇଂରାଜୀ ଭାଷାରେ **Loratadine**, ବିକ୍ରୟ ନାମ **କ୍ଲାରିଟିନ**/**Claritin** ଏକ ଔଷଧ ଯାହା ଆଲର୍ଜି ରୋଗ‌ଗୁଡ଼ିକ ନିମନ୍ତେ ବ୍ୟବ‌ହାର କରାଯାଏ । ଆଲର୍ଜିକ ରାଇନାଇଟିସ (allergic rhinitis ବା hay fever) ଓ ହାଇଭସ (hives) ଭଳି ରୋଗମାନଙ୍କ ନିମନ୍ତେ ଏହା ଦିଆଯାଏ । ଏହା ଏକ ଡିକଞ୍ଜେସ୍‌ଟାଣ୍ଟ (decongestant) ଔଷଧ ସୁଡୋଏପିନେଫ୍ରିନ (pseudoephedrine) ସ‌ହିତ ଲୋରାଟିଡିନ/ସୁଡୋଏପିନେଫ୍ରିନ (loratadine/pseudoephedrine) ନାମରେ ମିଳେ । ଏହାକୁ ପାଟିରେ ଦିଆଯାଏ ।

ଲୋରାଟାଡିନର ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ଶୁଖିଲା ପାଟି ଓ ମୁଣ୍ଡବଥା ଇତ୍ୟାଦି ଲକ୍ଷଣ ପ୍ରକାଶ ପାଇପାରେ । ଦୁଇ ବର୍ଷରୁ କମ୍ ଶିଶୁଙ୍କୁ ଏହି ଔଷଧ ଦିଆଯାଏନାହିଁ । ଏହା ଏକ ଦ୍ୱିତୀୟ ପିଢ଼ିର ଆଣ୍ଟିହିସ୍‌ଟାମିନ (second-generation antihistamine) ଶ୍ରେଣୀର ଔଷଧ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ (generic medication) ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହା ଖୁଚୁରା ଦୋକାନରେ (over the counter) ମିଳେ ।

## ଆଧାର 
ଶ୍ରେଣୀ:ଔଷଧ
କ୍ରାନ୍ତିଧାରା

**କ୍ରାନ୍ତିଧାରା** ୨୦୧୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର କାହାଣୀ ଏକ ନିଚ୍ଛକ ଓଡ଼ିଆ ମୌଳିକ କାହାଣୀ ଉପରେ ପର୍ଯ୍ୟବସିତ । ଏହି ଚଳଚ୍ଚିତ୍ରଟିରେ ଜଣେ ଗ୍ରାମୀଣ ମହିଳାର ସଂଘର୍ଷର କଥା ପ୍ରଦର୍ଶୀତ ହୋଇଥିଲା, ଯାହାର କାହାଣୀ ଲେଖିଥିଲେ ଇତି ସାମନ୍ତ । ଇତି ଦେବୀ ନିଜେ ପ୍ରଯୋଜନା ମଧ୍ୟ କରିଥିଲେ । ଚଳଚ୍ଚିତ୍ରଟିର ନିର୍ଦ୍ଦେଶନା ଦାୟିତ୍ୱରେ ଥିଲେ ହିମାଂଶୁ ଖଟୁଆ ଏବଂ ସଂଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । 

ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଥିଲେ ଗାର୍ଗୀ ମହାନ୍ତି ଏବଂ ସମରେଶ ରାଉତରାୟ । ଦେବାଶିଷ ପାତ୍ର ଏହି ଚଳଚ୍ଚିତ୍ରରେ ମୁଖ୍ୟ ଖଳନାୟକ ଥିଲେ । ଅନ୍ୟାନ୍ୟ କଳାକାରମାନଙ୍କ ମଧ୍ୟରେ ଜଣାଶୁଣା ଅଭିନେତ୍ରୀ ପୁଷ୍ପା ପଣ୍ଡା ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ୧୯ ଫେବୃଆରୀ ୨୦୧୬ରେ ଓଡ଼ିଶାରେ ପ୍ରାୟ ୧୪ଟି ହଲ୍‌ରେ ମୁକ୍ତିଲାଭ କରିଥିଲା । ଚଳଚ୍ଚିତ୍ରଟିର ମୂଳ ବାର୍ତ୍ତା ଥିଲା ନାରୀ ସଶକ୍ତିକରଣ ।

ଏହି ଚଳଚ୍ଚିତ୍ରଟିରେ ସିଧାସଳଖ ସ୍ୱର ନିଆଯାଇଥିଲା । ଏଥିରେ ପରେ ଡବିଂ କାରାଯାଇ ସ୍ୱରଗ୍ରହଣ କରାଯାଇ ନ ଥିଲା । 

୨୬ ତମ ରାଜ୍ୟ ଓଡ଼ିଆ ଚଳଚ୍ଚିତ୍ର ପୁରସ୍କାର ଉତ୍ସବରେ ଏହି ଚଳଚ୍ଚିତ୍ରଟି ଶ୍ରେଷ୍ଠ ଚଳଚ୍ଚିତ୍ର ଉପାଧି ପାଇଥିଲା । ଏହି ଚଳଚ୍ଚିତ୍ରର ପ୍ରଯୋଜିକା ତ‌ଥା କାହାଣୀକାର ଇତି ସାମନ୍ତ ଏବଂ ଅଭିନେତ୍ରୀ ଗାର୍ଗୀ ମହାନ୍ତି ମଧ୍ୟ ଏହି ଉତ୍ସବରେ ଶ୍ରେଷ୍ଠ ପୁରସ୍କାର ପାଇଥିଲେ ।

## ଅଭିନୟ
କ୍ରାନ୍ତିଧାରା ଚଳଚ୍ଚିତ୍ରରେ ଛୋଟ ପରଦା ତରଙ୍ଗ ଟିଭିରେ ବିଭିନ୍ନ ଧାରାବାହିକରେ ଅଭିନୟ କରିଥିବା ଅଭିନେତ୍ରୀ ଗାର୍ଗୀ ମହାନ୍ତିଙ୍କୁ ମୁଖ୍ୟ ଭୂମିକାରେ ଅଭିନୟର ସୁଯୋଗ ମିଳିଥିଲା । ଅନେକ ଚଳଚ୍ଚିତ୍ରରେ ଖଳନାୟକ ଭାବରେ ଅଭିନୟ କରିଥିବା ସମରେଶ ରାଉତରାୟ କିନ୍ତୁ ଏକ ସାକାରାତ୍ମକ ଭୂମିକାରେ ଅବତୀର୍ଣ୍ଣ ହୋଇଥିଲେ ଏହି ଚଳଚ୍ଚିତ୍ରରେ । ଚଳଚ୍ଚିତ୍ରରେ ଖଳନାୟକ ଭାବରେ ନିଆଯାଇଥିଲା *ଦେବାଶିଷ ପାତ୍ର*ଙ୍କୁ ।  ଏହି ଚଳଚ୍ଚିତ୍ରଟି ୧୨ଶ ତମ ଚେନ୍ନାଇ ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବ ଏବଂ ୭ମ ବାଙ୍ଗାଲୋର ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବ ପାଇଁ ମନୋନୀତ ହୋଇଥିଲା । 

## ଆଧାର
## ବାହାର ଆଧାର
* 

ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ପଦ୍ମଜା ନାଇଡୁ

**ପଦ୍ମଜା ନାଇଡୁ** (୧୯୦୦-୧୯୭୫ ମେ ୨ ) ଭାରତର ପ୍ରସିଦ୍ଧ ମହିଳା ତଥା ଭାରତର ନାଇଟିଙ୍ଗଲ ନାମରେ ପରିଚିତ   ସରୋଜିନୀ ନାଇଡୁଙ୍କ କନ୍ୟା । ତାଙ୍କର ଜନ୍ମ ହାଇଦରାବାଦ ସହରରେ ହେଇଥିଲା । .

ପଦ୍ମଜା ମାତ୍ର ୨୧ ବର୍ଷ ବୟସରେ ଭାରତୀୟ ଜାତୀୟ କଂଗ୍ରେସରେ ହାଇଦରାବାଦ ସହରରେ ଯୋଗଦାନ କରିଥିଲେ । ସେ ୧୯୪୨ ମସିହାରେ "ଭାରତ ଛାଡ଼ " ଆନ୍ଦୋଳନରେ ଅଂଶ ଗ୍ରହଣ କରି ଜେଲ ଯାଇଥିଲେ । ସ୍ୱାଧୀନତା ପରେ ତାଙ୍କୁ ପଶ୍ଚିମ ବଙ୍ଗ ରାଜ୍ୟର ରାଜ୍ୟପାଳ ଭାବରେ ନିଯୁକ୍ତି ଦିଆ ଯାଇଥିଲା । ସେ ଭାରତୀୟ ରେଡକ୍ରସ ସହ ସମ୍ପୃକ୍ତ ରହି ଏଥିପାଇଁ ଅନେକ କାର୍ଯ୍ୟ କରିଥିଲେ ଓ ୧୯୭୧ରୁ ୧୯୭୨ ମସିହା ଯାଇ ଏହାର ମୁଖ୍ୟ ଭାବରେ କାର୍ଯ୍ୟ ନିର୍ବାହ କରିଥିଲେ ।ନୂଆ ଦିଲ୍ଲୀଠାରେ ପଦ୍ମଜା ନାଇଡୁଙ୍କ ୭୫ ବର୍ଷ ବୟସରେ ନିଧନ ହେଇଥିଲା ।  

ତାଙ୍କ ସମ୍ମାନରେ ଦାର୍ଜିଲିଂର ହିମାଳୟାନ ଜୁଲୋଜିକାଲ ପାର୍କକୁ ନାମିତ  କରାଯାଇଛି । .

## ଆଧାର 
## ପୁନଶ୍ଚ ପଠନ 
* 
ଶ୍ରେଣୀ:୧୯୦୦ ଜନ୍ମ
ଶ୍ରେଣୀ:୧୯୭୫ ମୃତ୍ୟୁ
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
କୁକୁଡ଼ା ମାଂସ ତରକାରୀ

**କୁକୁଡା ମାଂସ ତରକାରୀ** ଏକ ସୁଆଦିଆ ଆମିଷ ବ୍ୟଞ୍ଜନ । ଏହା ଭାରତର ସବୁ ରାଜ୍ୟରେ ମିଳିଥାଏ । ବିଭିନ୍ନ ସ୍ଥାନରେ ଭିନ୍ନ ଭିନ୍ନ ପ୍ରଣାଳୀରେ ଏହାକୁ ପ୍ରସ୍ତୁତ କରା ଯାଇଥାଏ।

## ସାମଗ୍ରୀ
* କୁକୁଡା ମାଂସ ୧ କେ.ଜି.
* ପିଆଜ ୨ଟି ବଡ଼
* ଟମାଟ ୨ଟି ବଡ଼
* ଲଙ୍କା ୩ ଟି
* ଅଦା ରସୁଣ ବଟା
* ହଳଦୀ ଗୁଣ୍ଡ
* ଲଙ୍କାଗୁଣ୍ଡ 
* ଧନିଆ ଗୁଣ୍ଡ
* ଜିରା ପାଉଡର
* ଗରମ ମସଲା
* ନ‌ଡିଆ କ୍ଷୀର
* ଲୁଣ ସ୍ୱାଦାନୁସାରେ
* ଧନିଆ ପତ୍ର
* ତେଲ

## ତିଆରି ପ୍ରଣାଳୀ 
ଗୋଟିଏ ପାତ୍ରରେ ତେଲ (1-2 ଚାମଚ୍) ଗରମ କରି ଛୋଟ ଛୋଟ କରି କଟା ହୋଇଥିବା ପିଆଜ ଓ ଗରମ ମସଲା ପକାଇ ଭୁଣନ୍ତୁ । ଏହା ପରେ ଅଦା ରସୁଣ ବଟା ପକାଇ ଚଟୁ କରନ୍ତୁ । ଏହାପରେ ଟମାଟ, ହଳଦୀ ପାଉଡର,ଲଙ୍କାଗୁଣ୍ଡ ପାଉଡର,ଧନିଆ ପାଉଡର,ଜିରା ପାଉଡର ଓ ଲଙ୍କା ପକାନ୍ତୁ। ଏହାକୁ କିଛି ସମୟ ଭୁଣନ୍ତୁ ଓ ପରେ ପାଣି ମିଶାନ୍ତୁ । ଏବେ ସେଥିରେ କୁକୁଡା ମାଂସ ମିଶାନ୍ତୁ ଓ ୩୦-୬୦ ମିନିଟ ପର୍ଯନ୍ତ ଢାଙ୍କୁଣି ଦେଇ ରାନ୍ଧନ୍ତୁ । ତେଲ ଅଲଗା ହେବା ଆରମ୍ଭ ହେଲେ ଏଥିରେ ନ‌ଡିଆ କ୍ଷୀର ପକାଇ ଫୁଟିବାକୁ ଦିଅନ୍ତୁ । ମାଂସ ପ୍ରସ୍ତୁତ ହୋଇଗଲା ପରେ ଧନିଆ ପତ୍ର ପକାଇ ପରସନ୍ତୁ । 

## ଆଧାର
## ବାହାର ଆଧାର
ଶ୍ରେଣୀ:ଆମିଷ ଖାଦ୍ୟ
ମୋନାଲିସା ମିଶ୍ର

**ମୋନାଲିସା ମିଶ୍ର**(ଜନ୍ମ : ୧୯୬୯), ଜଣେ ଓଡ଼ିଆ ସାହିତ୍ୟିକା । ସେ ଉଭୟ ଗଳ୍ପ ଓ କବିତାରେ ନିଜ ଲେଖନୀ ଚାଳନା କରୁଥିଲେ ମଧ୍ୟ ଗଳ୍ପ ସଂଖ୍ୟା କବିତାଠାରୁ ଅଧିକ । ନୟାଗଡ଼ରେ ଜନ୍ମଗ୍ରହଣ କରିଥିବା ମୋନାଲିସା, ବୃତ୍ତିରେ ଜଣେ ଶିକ୍ଷୟତ୍ରୀ ।

## ରଚନାବଳି 
### କବିତା 
* ଉଭାନ୍ ଫେରିବାଲା
### ଗଳ୍ପ 
* କେତେ ଦୂର କୃଷ୍ଣଚୂଡ଼ା 
* ବାଘରାତି
* ଶିମିଳି ସଂଧ୍ୟା
* ଦେହ ବର୍ଣ୍ଣାଳୀ

## ସମ୍ମାନ ଓ ପୁରସ୍କାର 
* ସୁଚରିତା ପୁରସ୍କାର - ୧୯୯୮ 

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:୧୯୬୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
କଳିଙ୍ଗ ଏୟାରଲାଇନ୍ସ

**କଳିଙ୍ଗ ଏୟାରଲାଇନସ** (ଇଂରାଜୀ: Kalinga Airlines) କୋଲକାତାସ୍ଥିତ ଏକ ଘରୋଇ ବିମାନ ପରିଚାଳନ ସଂସ୍ଥା । ଏହା ବିମାନ ଚାଳକ ତଥା ରାଜନେତା ବିଜୁ ପଟ୍ଟନାୟକଙ୍କଦ୍ୱାରା ୧୯୪୭ରେ  ସ୍ଥାପିତ ହୋଇଥିଲା । ବିଜୁ ଏହି କମ୍ପାନୀର ମୁଖ୍ୟ ପାଇଲଟ ଥିଲେ । ୧୯୫୩ ମସିହାରେ ଏହି କମ୍ପାନୀର ଜାତୀୟକରଣ ହୋଇ ଇଣ୍ଡିଆନ ଏୟାରଲାଇନ୍ସରେ ବିଲୀନ ହୋଇଥିଲା । ନନସିଡୁଲ୍ଡ ଚାର୍ଟର ଅପରେଟର ଭାବେ ୧୯୫୭ ମସିହାରେ ପୁନଃ ଆରମ୍ଭ ହୋଇ ଯାତ୍ରୀ ଓ ମାଲ ପରିବହନ କାର୍ଯ୍ୟରେ ୧୯୭୨ ମସିହା ପର୍ଯ୍ୟନ୍ତ ସେବା ଜାରି ରଖିଥିଲା ।

## ଇତିହାସ 
ବିଜୁ ୧୯୪୭ ମସିହାରେ ରୟାଲ ଇଣ୍ଡିଆ ଏୟାର ଫୋର୍ସର ଦ୍ୱିତୀୟ ବିଶ୍ୱଯୁଦ୍ଧ ସମୟରେ ବ୍ୟବହୃତ ସ୍ପିଟଫାୟାର ଓ ଡିସି-୩ ଚାଳନ କରି ସୈନ୍ୟମାନଙ୍କୁ କାଶ୍ମୀରରେ ପହଞ୍ଚାଇଥିଲେ ।  ବାୟୁସେନା  ଦ୍ୱାରାଶ୍ରୀନଗରରେ ପ୍ରଥମ ପ୍ଲାଟୁନ ଫୋର୍ସ ମୃତୟନ କରିବାରେ ଏହା ପ୍ରଥମ ଘଟଣା ଥିଲା । କଳିଙ୍ଗ ଏୟାରଲାଇନସର ଡିସି-୩ ମଧ୍ୟ ଉତ୍ତର ପୂର୍ବ ଭାରତରେ ସପ୍ଲାଇ କାର୍ଯ୍ୟରେ ନିଯୋଜିତ ଥିଲା ।  ୧୯୫୩ ମସିହାରେ ଏହି ଏୟାରଲାଇନ କମ୍ପାନୀ ଅନ୍ୟ ସାତଟି ସ୍ୱାଧୀନ ଘରୋଇ ଏୟାରଲାଇନ ଯଥା ଡେକାନ ଏୟାରବେଜ,ଏୟାରବେଜ ଇଣ୍ଡିଆ, ଭାରତ ଏୟାରବେଜ, ହିମାଳୟନ ଆଭିଏସନ, ଇଣ୍ଡିଆନ ନାସନାଲ ଏୟାରବେଜ, ଏୟାର ଇଣ୍ଡିଆ ଏବଂ ଏୟାର ସର୍ଭିସେସ ଅଫ ଇଣ୍ଡିଆ ସହ ମିଶ୍ରଣ ହୋଇ ନୂଆ ଏକ ଜାତୀୟ ସ୍ତରର କମ୍ପାନୀ ଇଣ୍ଡିଆନ ଏୟାରଲାଇନସ କର୍ପୋରେସନ ଭାବେ ଉଭା ହୋଇଥିଲା ।

ପଞ୍ଚଟି ଏୟାରଲାଇନସ ଆସାମ ଏୟାରବେଜ, ଇନ୍ଦାମେର ଏୟାରବେଜ, ଜାମଏୟାର କଳିଙ୍ଗ ଏବଂ ଦରଭଙ୍ଗା ଆଭିଏସନସ ମିଶ୍ରଣ ହୋଇ କଳିଙ୍ଗ ଏୟାରବେଜ ଡିସେମ୍ବର ୧୯୫୭ରେ ପୁନଃ କାର୍ଯ୍ୟକ୍ଷମ ହୋଇଥିଲା । ଏଥିରେ ଏୟାରଲାଇନସ ୧୫ ଡିସି-୩ ବିମାନ ଉପସ୍ଥାପନ କରିଥିଲା ।  ୧୯୬୦ରୁ ଦେଶର ଉତ୍ତର ପୂର୍ବାଞ୍ଚଳ ସପ୍ଲାଇ ଡ୍ରପିଂ ଅପରେସନ ପାଇଁ ସ୍ୱତନ୍ତ୍ର ଥିଲା । ବମ୍ବେରୁ ଦୁବାଇ ନନ ସିଡୁଲ୍ଡ ଅପରେସନ ମଧ୍ୟ ଚାଲୁଥିଲା କିନ୍ତୁ ଅକ୍ଟୋବର ୧୯୬୨ରୁ ବନ୍ଦ କରି ସପ୍ଲାଈ ଡ୍ରପିଂରେ ବିଶେଷ ଦୃଷ୍ଟି ଦେଇଥିଲା ।  ୧୯୬୭ ମସିହାରେ ଏୟାର ଡ୍ରପ ଅପରେସନଗୁଡ଼ିକ ଇଣ୍ଡିଆନ ଏୟାର ଫୋର୍ସଦ୍ୱାରା କାର୍ଯ୍ୟକ୍ଷମ ହୋଇଥିଲା  ତେଣୁ ଏୟାରଲାଇନ ଯାତ୍ରୀ ଓ ଦ୍ରବ୍ୟ ପରିବହନ ସେବା ନିମିତ୍ତ ପୁନଃ ପରିବର୍ତ୍ତିତ ହୋଇ ୧୯୭୨ ମସିହା ଫେବୃୟାରୀ ପର୍ଯ୍ୟନ୍ତ ଚାଲୁରହିଥିଲା । 

## ଘଟଣା ଓ ଦୁର୍ଘଟଣା 
* ୧୫ ସେପ୍ଟେମ୍ବର ୧୯୫୨ରେ କଳିଙ୍ଗ ଏୟାରଲାଇନସର ଏକ ଡଗଲାସ ଡାକୋଟା ମାଲବାହୀ (କାର୍ଗୋ) ବିମାନ ସୁଦାନର ବାଡି ହଳଫା (wadi halfa)ଠାରେ ଧ୍ୱଂସ୍ତ ହୋଇଯାଇଥିଲା । ଏଥିରେ ବିଦେଶର ତିନି କ୍ରିଉ ସଦସ୍ୟ ମୃତ୍ୟୁବରଣ କରିଥିଲେ ।
* ୧୦ ଏପ୍ରିଲ ୧୯୫୨ରେ ଡଗଲାସ ସି-୪୭ଏ-୨୫-ଡିକେ ଚାରି ଜଣ କ୍ରିଉ ସଦସ୍ୟଙ୍କୁ ନେଇ ଆପାତକାଳୀନ ଅବତରଣ କରୁଥିବା ବେଳେ ଇଂଜିନ ଅକାମୀ ଯୋଗୁଁ ଭାରସାମ୍ୟ ହରାଇଥିଲା । 
* ୩୦ ଅଗଷ୍ଟ ୧୯୫୫ରେ କଳିଙ୍ଗ ଏୟାରଲାଇନସର ଡଗଲାସ ଡାକୋଟା ବିମାନ ସିମରା, ନେପାଳଠାରେ ରନବେରୁ ଉଠିବା ବେଳେ ଅତିକ୍ରମ କରୁଥିବା ଜନୈକ ବ୍ୟକ୍ତିଙ୍କୁ ଧକାଦେବାରୁ ବର୍ତ୍ତିବା ପାଇଁ ଆଗୁଆ ଆକାଶମାର୍ଗକୁ ଉଠିଯିବାକୁ ପଡ଼ିଥିଲା । ଏଥିରେ ତିନି କ୍ରିଉ ସଦସ୍ୟଙ୍କ ମଧ୍ୟରୁ ଦୁଇ ଜଣଙ୍କ ମୃତ୍ୟୁ ହୋଇଥିଲା । 
*୧୭ ଅକ୍ଟୋବର ୧୯୬୫ରେ ଡଗଲାସ ସି-୪୭ଏ-୭୫-ଡିଏଲ ବିମାନ ୮ଜଣ ଲୋକ ଯହିଁରେ ୫ ଜଣ ଯାତ୍ରୀ ଥିଲେ, ସପ୍ଲାଇ ଡ୍ରପିଂ ବେଳେ ମୋହନବାଡ଼ିଠାରେ ଧ୍ୱଂସ୍ତ ହୋଇଯାଇଥିଲା ।

## ଆଧାର
## ଅଧିକ ଦେଖନ୍ତୁ
*Accident/Incident Report 

ଶ୍ରେଣୀ:ବିଜୁ ପଟ୍ଟନାୟକଙ୍କ ସ୍ମୃତି
କମଳଜିତ ସାନ୍ଧୁ ,

**କମଳଜିତ ସାନ୍ଧୁ ,**ଜଣେ ପ୍ରାକ୍ତନ ଭାରତୀୟ ମହିଳା କ୍ରୀଡ଼ାବିଦ । ସେ ୧୯୭୦ ମସିହା ଏସୀୟ କ୍ରୀଡ଼ାରେ ମହିଳାମାନଙ୍କ ୪୦୦ ମିଟର ଦୌଡ ପ୍ରତିଯୋଗୀତାରେ ସ୍ୱର୍ଣ୍ଣ ପଦକ ଜିତିଥିଲେ ଓ ସେ ହଉଛନ୍ତି ଏସୀୟ କ୍ରୀଡ଼ାରେ ସ୍ୱର୍ଣ୍ଣ ପଦକ ଜିଣି ଥିବା ପ୍ରଥମ ଭାରତୀୟ ମହିଳା । ତାଙ୍କର ଜନ୍ମ ଭାରତୀୟ ରାଜ୍ୟ ପଞ୍ଜାବରେ ହେଇଥିଲା । ତାଙ୍କର ଅନବଦ୍ୟ କୃତିତ୍ୱ ପାଇଁ ତାଙ୍କୁ ୧୯୭୧ ମସିହାରେ ଭାରତ ସରକାରଙ୍କ ତରଫରୁ ପଦ୍ମଶ୍ରୀ ପୁରସ୍କାରରେ ସମ୍ମାନିତ କରାଯାଇଥିଲା । ସେ ୧୯୭୨ ମସିହା ଅଲିମ୍ପିକ କ୍ରୀଡ଼ାରେ ଭାଗ ନେବା ପାଇଁ ଯୋଗ୍ୟତା ଅର୍ଜନ କରିଥିଲେ ମଧ୍ୟ ଚୁଡାନ୍ତ ଦୌଡ ଯାଏ ପହଞ୍ଚି ପାରି ନଥିଲେ । 

## ଆଧାର 
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଖେଳ
ଯଦୁନାଥ ଦାସ ମହାପାତ୍ର ସାରସ୍ୱତ ସମ୍ମାନ

**ଯଦୁନାଥ ଦାସ ମହାପାତ୍ର ସାରସ୍ୱତ ସମ୍ମାନ** ଯଦୁନାଥ ଦାସ ମହାପାତ୍ରଙ୍କର ଜନ୍ମ ବାର୍ଷିକୀ ଉତ୍ସବ ଅବସରରେ ସାହିତ୍ୟ କ୍ଷେତ୍ରରେ ଉଲ୍ଲେଖନୀୟ ଅବଦାନ ଦେଇଥବା ବ୍ୟକ୍ତି ବିଶେଷଙ୍କୁ ପ୍ରଦାନ କରାଯାଇଥାଏ । ସାହିତ୍ୟ, କବିତା, ନାଟ୍ୟ ଓ ଶିଶୁ ସାହିତ୍ୟ ଆଦି ଚାରୋଟି ବିଭାଗ ପାଇଁ ୪ ଜଣ ସାରସ୍ୱତ ସାଧକଙ୍କୁ ସମ୍ଭର୍ଦ୍ଧିତ କରାଯାଇଥାଏ । ଯଦୁନାଥ ଦାସ ମହାପାତ୍ର ଫାଉଣ୍ଡେସନ ଏହାକୁ ପରିଚାଳନା କରିଥାନ୍ତି ।

## ସମ୍ମାନିତ ବ୍ୟକ୍ତିବିଶେଷ
* ୨୦୧୩ - ମହାପାତ୍ର ନୀଳମଣି ସାହୁ ଯଦୁମଣି ସାହିତ୍ୟ ସମ୍ମାନ, ବ୍ରଜନାଥ ରଥଙ୍କୁ  କବିତା, ରମେଶ ପ୍ରସାଦ ପାଣିଗ୍ରାହୀଙ୍କୁ ନାଟ୍ୟକାର ଓ ମହେଶ୍ୱର ମହାନ୍ତିଙ୍କୁ ଯଦୁନାଥ ଶିଶୁ ସାହିତ୍ୟ ସମ୍ମାନରେ ସମ୍ବର୍ଦ୍ଧନା କରାଯାଇଥିଲା ।
* ୨୦୧୪ -
* ୨୦୧୫ - ସାହିତ୍ୟିକ ଦେବ୍ରାଜ ଲେଙ୍କାଙ୍କୁ ୧୧ହଜାର ଟଙ୍କାର ଅର୍ଥରାଶି ଓ ମାନପତ୍ର, ‘ଯଦୁନାଥ କବିତା ସମ୍ମାନ’ରେ ପ୍ରତିଭା ଶତପଥୀ, ଯଦୁନାଥ ନାଟ୍ୟ ସମ୍ମାନରେ ରତ୍ନାକର ଚଇନି ଓ ଯଦୁନାଥ ଶିଶୁ ସାହିତ୍ୟ ସମ୍ମାନରେ ଦାଶ ବେନହୁରଙ୍କୁ ୫ହଜାର ଅର୍ଥରାଶି ଓ ମାନପତ୍ର ପ୍ରଦାନ କରାଯାଇ ସମ୍ମାନିତ କରାଯାଇଥିଲା ।
* ୨୦୧୬ -
* ୨୦୧୭ - ଅଚ୍ୟୁତାନନ୍ଦ ପତିଙ୍କୁ ଯଦୁମଣି ସାହିତ୍ୟ ସମ୍ମାନ,ବଂଶୀଧର ଷଡ଼ଙ୍ଗୀ କବିତା, ରବୀନ୍ଦ୍ରନାଥ ଦାସ ନାଟ୍ୟ, ଓ ବଟକୃଷ୍ଣ ଓଝା ଶିଶୁ ସାହିତ୍ୟ ବିଭାଗରେ ସମ୍ମାନିତ ହୋଇଥିଲେ  ।

## ଆଧାର
ଶ୍ରେଣୀ:ପୁରସ୍କାର ଓ ସମ୍ମାନ
ଶ୍ରେଣୀ:ଓଡ଼ିଆ ସାହିତ୍ୟ
ସରଳା ଠକରାଲ

**ସରଲା ଠକ୍କ୍ରାଲ୍** (୧୯୧୪-୧୫ ମାର୍ଚ ୨୦୦୮ ) ପ୍ରଥମ ମହିଳା ବିମାନ ଚାଲିକା ।  ୧୯୧୪ ମସିହାରେ ଜନ୍ମଗ୍ରହଣ କରିଥିବା ସରଳା ୧୯୩୬ ମସିହାରେ ୨୧ ବର୍ଷ ବୟସରେ ବିମାନ ଚାଳନା  ପାଇଁ ଲାଇସେନ୍ସ ହାସଲ କରିଥିଲେ । ସେତେବେଳକୁ ତାଙ୍କର ଗୋଟିଏ ୪ ବର୍ଷର ଝିଅ ମଧ୍ୟ ଥିଲା । ସେ ପ୍ରଥମେ ଏକ ଗିପସୀ ମଥ ସୋଲୋ ବିମାନ ଚଳେଇ ୧୦୦୦ ଘଣ୍ଟା ବିମାନ ଚାଳନାର ଅନୁଭବ ହାସଲ କଲାପରେ "ଏ" ଗ୍ରେଡ ଲାଇସେନ୍ସ ପାଇଥିଲେ ଓ ସେ ପ୍ରଥମ ଭାରତୀୟ ମହିଳା ଭାବରେ ଏହା ହାସଲ କରିଥିଲେ । ତାଙ୍କ ସ୍ୱାମୀ ପି .ଡି . ଶର୍ମାଙ୍କ ପରିବାର ଜଣେ  ବିମାନ ଚାଳକଙ୍କ ପରିବାର ଥିଲା । ପରିବାରରେ ୯ ଜଣ ସଦସ୍ୟ ପାଇଲଟ ଥିଲେ । ନିଜେ ଶର୍ମା ଭାରତର ପ୍ରଥମ ଏୟାର ମେଲ ପାଇଲଟ ଥିଲେ । ସେ କରାଚି ଓ ଲାହୋର ମଧ୍ୟରେ ଏୟାରମେଲ ଚାଳନା କରୁଥିଲେ । 

୧୯୩୯ ମସିହାରେ ବିମାନ ଦୁର୍ଘଟଣାରେ କାପ୍ଟେନ ଶର୍ମାଙ୍କ ଦୁଖଦାୟକ ମୃତ୍ୟୁ ଘଟିବା ପରେ ସାରଳା ନିଜର ଓ ନିଜ ଝିଅର ଭରଣ ପୋଷଣ ପାଇଁ ବାଣିଜ୍ୟିକ ବିମାନ ଚାଳନା ପାଇଁ ଆବେଦନ କରିଥିଲେ । ତେବେ ସେହି ସମୟରେ ଦ୍ୱିତୀୟ ବିଶ୍ୱଯୁଦ୍ଧ ଆରମ୍ଭ ହୋଇଯାଇଥିବାରୁ ତାଙ୍କୁ ଅନୁମତି ମିଳିପାରି ନଥିଲା । ସେ ବାଧ୍ୟ ହେଇ ମାୟୋ ଆର୍ଟ ସ୍କୁଲରେ ଲଲିତା କଳା ଶିକ୍ଷା ଲାଭ  କରିଥିଲେ । 

ସେ ଆର୍ଯ୍ୟ ସମାଜର ଜଣେ ଭକ୍ତ ଥିଲେ ଓ ବେଦ ର ସାରକୁ ଜୀବନର ଆଧାର କରିଥିଲେ । ଏହି ସମୟରେ ଭାରତ ସ୍ୱାଧୀନ ହେଇ ବିଭାଜନ ମଧ୍ୟ ହେଲା ଓ ସେ ନିଜର ଦୁଇ ଝିଅଙ୍କୁ ନେଇ ଦିଲ୍ଲୀରେ ଆସି ରହିଲେ । ସେଠାରେ ସେ ୧୯୪୮ ମସିହାରେ ଆର . ପି . ଠକ୍କ୍ରାଳଙ୍କୁ ବିବାହ କରିଥିଲେ । ବିବାହ ପରେ ସେ ଜଣେ  ସଫଳ ବ୍ୟବସାୟୀ ମଧ୍ୟ ହେଇ ପାରିଥିଲେ ଓ ତାଙ୍କର ଆର୍ଟ ଶିକ୍ଷାର ଉପଯୋଗ କରି ବସ୍ତ୍ର ତଥା ଅଳଙ୍କାରର ଡିଜାଇନର ଭାବରେ ମଧ୍ୟ କୃତି ହାସଲ କରିଥିଲେ । ୨୦୦୮ ମସିହାରେ ତାଙ୍କର ପରଲୋକ ଘଟିଥିଲା । 

## ଆଧାର 
ଶ୍ରେଣୀ:୧୯୧୪ ଜନ୍ମ
ଶ୍ରେଣୀ:୨୦୦୮ ମୃତ୍ୟୁ
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ବୁଲା ଚୌଧୁରୀ

**ବୁଲା ଚୌଧୁରୀ** (ଜନ୍ମ ୧୯୭୦ , ହୁଗୁଳି , ଭାରତ ) ଜଣେ ଭାରତୀୟ ସନ୍ତରଣକାରିଣୀ । ବିଭିନ୍ନ ଜାତୀୟ ଓ ଆନ୍ତର୍ଜାତୀୟ ପ୍ରତିଯୋଗିତାରେ ଅନେକ ପଦକ ହାସଲ କରିଥିବା ବୁଲା , ଭାରତ ସରକାରଙ୍କଦ୍ୱାରା ଅର୍ଜୁନ ପୁରସ୍କାର ସହ ପଦ୍ମଶ୍ରୀ ପୁରସ୍କାର ମଧ୍ୟ ପାଇଛନ୍ତି । ସେ ୨୦୧୬ ମସିହା ନିର୍ବାଚନରେ  ପଶ୍ଚିମ ବଙ୍ଗ ରାଜ୍ୟରେ ଜଣେ ବିଧୟିକା ଭାବରେ ନିର୍ବାଚିତ ହେଇଛନ୍ତି । 

## ସନ୍ତରଣ ଜୀବନୀ 
ମାତ୍ର ୯ ବର୍ଷ ବୟସରେ ସେ ଜାତୀୟ ଜୁନିଅର ସନ୍ତରଣ ପ୍ରତିଯୋଗିତାରେ ସମ୍ପୂର୍ଣ ପ୍ରାଧାନ୍ୟ ବିସ୍ତାର କରି ୬ଟି ଭିନ୍ନ ପ୍ରକାର ସନ୍ତରଣରେ ୬ଟି ସ୍ୱର୍ଣ ପଦକ ହାସଲ କରିଥିଲେ । ତାହା ପରେ ସେ ଆହୁରି ଉନ୍ନତି କରି ବିଭିନ୍ନ ଜାତୀୟ ଜୁନିଅର ଓ ପରେ ସିନିଯର ସନ୍ତରଣ ପ୍ରତିଯୋଗିତାରେ ଅନେକ ଥର ଚମ୍ପିୟାନ ହେବା ସହ ଅନେକ ପୁରସ୍କାର ପ୍ରାପ୍ତ ହେଇଥିଲେ । ୧୯୯୧ ମସିହା ଦକ୍ଷିଣ ଏସିଆ ଫେଡେରେସନ ଗେମରେ ଭାରତ ପାଇଁ ସେ ୬ଟି ସ୍ୱର୍ଣ ପଦକ ଜିତି ଥିଲେ । 

୧୯୮୯ ମସିହାରୁ ସେ ଦୀର୍ଘପଥ ସନ୍ତରଣ ଅଭ୍ୟାସ କରି ସେହି ବର୍ଷ ହିଁ ଇଙ୍ଗ୍ଲିଶ ଚାନେଲ ଅତିକ୍ରମ କରିବାର ଗୌରବ ହାସଲ କରିଥିଲେ । ସେ ମୁର୍ଶିଦାବାଦ ଦୀର୍ଘପଥ ସନ୍ତରଣ ପ୍ରତିଯୋଗିତାରେ ୮୧ କିଲୋମିଟର ସନ୍ତରଣ କରି ୧୯୯୬ରେ ଏହି ପ୍ରତିଯୋଗିତା ବିଜୟିନୀ ହେଇଥିଲେ । ୧୯୯୯ରେ ପୁନର୍ବାର ଇଙ୍ଗ୍ଲିଶ ଚାନେଲରେ ସନ୍ତରଣ କରିବା ସହ ୨୦୦୫ ମସିହା ସୁଦ୍ଧା ସେ ବିଶ୍ୱର ସମସ୍ତ ୫ଟି  ମହାଦେଶରେ ଥିବା ଚାନେଲ ଯଥା ଜିବ୍ରାଲ୍ଟର ଷ୍ଟ୍ରେଟ , ଟାଇହେନିଆନ ଷ୍ଟ୍ରେଟ , କୂକ ଷ୍ଟ୍ରେଟ ତୋଟୋନିଓ ପ୍ରଣାଳୀ , କାଟାଲିନା ଚାନେଲ ଇତ୍ୟାଦିରେ ସନ୍ତରଣ କରି ସାରିଥିଲେ । ବୁଲା ଚୌଧୁରୀ  ବର୍ତ୍ତମାନ କଲିକତାଠାରେ ଏକ ସନ୍ତରଣ ଏକାଡେମି ସ୍ଥାପନ କରିବା ପ୍ରଚେଷ୍ଟାରେ ରହିଛନ୍ତି ।  

## ପୁରସ୍କାର ଓ ସମ୍ମାନ 
* ବୁଲା ବିଶ୍ୱର ସାତଟି ଯାକ ମହାସାଗରରେ ସନ୍ତରଣ କରିଥିବା ଏକ ମାତ୍ର ଭାରତୀୟ ମହିଳା ହେଇଥିବାର ସମ୍ମାନର ଅଧିକାରୀ । 
* ସେ ଇଙ୍ଗ୍ଲିଶ ଚାନେଲ ଦୁଇଥର ସନ୍ତରଣ କରି ଅତିକ୍ରମ କରିଥିଲେ
* ତାଙ୍କୁ ୧୯୯୦ ମସିହାରେ ଅର୍ଜୁନ ପୁରସ୍କାର  ଦିଆ ଯାଇଥିଲା ଇ। 
* ତାଙ୍କୁ ପଦ୍ମଶ୍ରୀ ଉପାଧି ମଧ୍ୟ ଦିଆ ଯାଇଥିଲା । 
* 

## ପୁନଶ୍ଚ ଦେଖଣା 
* Swimming in India
* List of Indian records in swimming
* Kutraleeswaran

## ଆଧାର 
* India Info page on Bula
* Times of India article
* India News article
ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଚିଙ୍ଗୁଡ଼ି ମଲାଇ

ଚିଙ୍ଗୁଡ଼ି ମଲାଇ ଏକ ସୁସ୍ୱାଦୁ ଆମିଷ ଖାଦ୍ୟ । ଏହା ଖାଦ୍ୟଟି ବିଶେଷ କରି ସମୁଦ୍ର ଏବଂ ନଈ କୂଳିଆ ଅଞ୍ଚଳର ଲୋକମାନେ ଖାଆନ୍ତି ।

## ସାମଗ୍ରୀ
**ଆବଶ୍ୟକ ସାମଗ୍ରୀ**.

* ଚିଙ୍ଗୁଡି ୧ କେଜି
* ପିଆଜ ୨ ଗୋଟି କଟା କିମ୍ବା ପେସ୍ଟ୍
* ରସୁଣ ୮ ଗୋଟି
* ଜିରା ଅଧା ଚାମଚ
* ଲଙ୍କା ୮ ଗୋଟି
* ନଡିଆ କ୍ଷୀର ୧ କପ୍
* ରାଇ ପେସ୍ଟ ୨ ଚାମଚ
* ହଳଦୀ ୧ ଚାମଚ
* ଲୁଣ ସ୍ୱାଦ ଅନୁସାରେ
* ସୋରିଷ ତେଲ

## ତିଆରି ପ୍ରଣାଳୀ 
ପ୍ରଥମେ ଚିଙ୍ଗୁଡିରେ ହଳଦୀ, ଲୁଣ ଓ ଅଳ୍ପ ସୋରିଷ ତେଲ ଦେଇ ଭଲକରି ମିଶାନ୍ତୁ । ଏହାପରେ ପ୍ୟାନରେ ସୋରିଷ ତେଲ ଗରମ କରି ସେଥିରେ କଟା ହୋଇଥିବା ଲଙ୍କା ଏବଂ ଜିରା ପକାନ୍ତୁ। ଏହାପରେ କଟା ପିଆଜ ପକାଇ ତାକୁ ଭୁଣନ୍ତୁ । ଏହାପରେ ପିଆଜ, ରସୁଣ ଏବଂ ବଳକା ଲଙ୍କାର ଏକ ମିଶ୍ରଣ ପ୍ରସ୍ତୁତ କରି ପ୍ୟାନ୍ରେ ପକାଇ ୪ ମିନିଟ୍ ପର୍ଯନ୍ତ ରାନ୍ଧନ୍ତୁ। ଏହାପରେ ରାଇ ପେସ୍ଟ, ହଳଦୀ ଏବଂ ଲୁଣ ପକାଇ କମ୍ ଆଞ୍ଚରେ ୫ ମିନିଟ୍ ପର୍ଯନ୍ତ ରାନ୍ଧନ୍ତୁ । ଏହାପରେ ନଡିଆ କ୍ଷୀର ପକାଇ ୨ ମିନିଟ୍ ପର୍ଯନ୍ତ ରାନ୍ଧନ୍ତୁ । ଏହାପରେ ପୂର୍ବରୁ ମେରିନେଟ କରି ରଖିଥିବା ଚିଙ୍ଗୁଡିକୁ ପକାଇ ଘୋଡାଇ ଦିଅନ୍ତୁ। ଏହାକୁ ୧୦ ମିନିଟ ପାଇଁ ଏହିପରି ଛାଡି ଦିଅନ୍ତୁ। ୧୦ମିନିଟ୍ ପରେ ଗରମ୍ ଗରମ୍ ଭାତ ସହିତ ପରିବେଷଣ କରନ୍ତୁ ।

File:Chingri Macher Malai Curry.jpg|thumb|Chingri Macher Malai Curry
File:Chingri macher Malaicurry.jpeg|thumb|Chingri macher Malaicurry
File:Chingri Malai Curry.jpg|thumb|Chingri Malai Curry
File:Prawn Malai.jpg|thumb|Prawn Malai
File:Spicy Malai Curry.jpg|thumb|Spicy Malai Curry

## ଆଧାର 
## ବାହାର ଆଧାର 
* http://hindi.boldsky.com/recipes/non-veg/prawn-malai-curry-spcl-bong-recipe-006241.html
ଶ୍ରେଣୀ:ରାନ୍ଧଣା
ଶ୍ରେଣୀ:ଆମିଷ ଖାଦ୍ୟ
ସାହିତ୍ୟ ଭାରତୀ ସମ୍ମାନ

**ସାହିତ୍ୟ ଭାରତୀ ସମ୍ମାନ** ପ୍ରତିବର୍ଷ ଗଙ୍ଗାଧର ରଥ ଫାଉଣ୍ଡେସନ ତରଫରୁ ସାହିତ୍ୟ କୃତି ପାଇଁ ସାରସ୍ୱତ ବ୍ୟକ୍ତିବିଶେଷଙ୍କୁ ପ୍ରଦାନ କରାଯାଇଥାଏ । ଏହି ପୁରସ୍କାର ୧୯୯୫ ମସିହାରୁ ପ୍ରଦାନ କରାଯାଉଛି । ପୁରସ୍କାରରେ କୋଣାର୍କ ମନ୍ଦିରର ଏକ ରୌପ୍ୟ ପ୍ରତିମୂର୍ତ୍ତୀ ସହିତ ଏକ ଲକ୍ଷ ଟଙ୍କା ପ୍ରଦାନ କରାଯାଇଥାଏ ।

## ସମ୍ମାନିତ ବ୍ୟକ୍ତିବିଶେଷ
* ୧୯୯୫- ମନୋଜ ଦାସ
* ୧୯୯୬- ସଚ୍ଚିଦାନନ୍ଦ ରାଉତରାୟ
* ୧୯୯୭- ବେଣୀମାଧବ ପାଢ଼ୀ 
* ୧୯୯୮- ନନ୍ଦିନୀ ଶତପଥୀ 
* ୧୯୯୯ - ଚିତ୍ତରଞ୍ଜନ ଦାସ
* ୨୦୦୦ - ପଠାଣି ପଟ୍ଟନାୟକ
* ୨୦୦୧ - ବୀଣାପାଣି ମହାନ୍ତି
* ୨୦୦୨ - ବ୍ରଜନାଥ ରଥ
* ୨୦୦୩- ଶାନ୍ତନୁ କୁମାର ଆଚାର୍ଯ୍ୟ
* ୨୦୦୪- ରାଜେନ୍ଦ୍ର କିଶୋର ପଣ୍ଡା
* ୨୦୦୫- ମହାପାତ୍ର ନୀଳମଣି ସାହୁ
* ୨୦୦୬- ରମାକାନ୍ତ ରଥ
* ୨୦୦୭- ବିଭୂତି ପଟ୍ଟନାୟକ
* ୨୦୦୮ - ସୌଭାଗ୍ୟ କୁମାର ମିଶ୍ର
* ୨୦୦୯- କୃଷ୍ଣଚରଣ ବେହେରା
* ୨୦୧୦- ସୀତାକାନ୍ତ ମହାପାତ୍ର
* ୨୦୧୧- ଚନ୍ଦ୍ରଶେଖର ରଥ
* ୨୦୧୨- ଜାନକୀ ବଲ୍ଲଭ ପଟ୍ଟନାୟକ
* ୨୦୧୩- ପ୍ରତିଭା ଶତପଥୀ
* ୨୦୧୪- ରବି ସିଂ  
* ୨୦୧୫- ପ୍ରତିଭା ରାୟ
* ୨୦୧୬- ରତ୍ନାକର ଚଇନି
* ୨୦୧୭- ସାତକଡ଼ି ହୋତା
* ୨୦୧୮ - ଶରତ ଚନ୍ଦ୍ର ପ୍ରଧାନ
* ୨୦୨୦ - ରମେଶ ପ୍ରସାଦ ପାଣିଗ୍ରାହୀ
* ୨୦୨୧ - ଦେବଦାସ ଛୋଟରାୟ

## ଆଧାର
ଶ୍ରେଣୀ:ପୁରସ୍କାର ଓ ସମ୍ମାନ
ଗିରିଜା ଦେବୀ

**ଗିରିଜା ଦେବୀ** (ଜନ୍ମ ୮ ମଇ ୧୯୨୯) ସେନୀୟା ଏବଂ ବନାରସ ଘରୋଇର  ଏକ ପ୍ରସିଦ୍ଧ ଭାରତୀୟ ଶାସ୍ତ୍ରୀୟ ଗାୟିକା ଅଟନ୍ତି । ସେ ଶାସ୍ତ୍ରୀୟ ଏବଂ ଉପ-ଶାସ୍ତ୍ରୀୟ ସଙ୍ଗୀତ ଗାୟନ କରନ୍ତି । ଠୁମରୀ ଗାୟନକୁ ପରିସ୍କୃତ କରିବା ତଥା ଏହାକୁ ଲୋକପ୍ରିୟ ବନେଇବାରେ ତାଙ୍କର ବହୁତ ବଡ଼ ଯୋଗଦାନ ରହିଛି ।  

** ଗିରିଜା ଦେବୀ **ଙ୍କୁ ୨୦୧୬ ମସିହାରେ ପଦ୍ମ ବିଭୂଷଣ ଏବଂ ୧୯୮୯ ମସିହାରେ ଭାରତ ସରକାରଦ୍ୱାରା କଳା କ୍ଷେତ୍ରରେ *ପଦ୍ମ ଭୂଷଣ*ରେ ସମ୍ମାନିତ କରାଯାଇଥିଲା । ତାଙ୍କର ଜନ୍ମ ବନାରସ, ଉତ୍ତର ପ୍ରଦେଶରେ ହୋଇଥିଲା ।  

## ପ୍ରାରମ୍ଭିକ ଜୀବନ
ଗିରିଜା ଦେବୀଙ୍କ ଜନ୍ମ, ୮ ମଇ ୧୯୨୯ ମସିହାରେ ବାରଣାସୀ&nbsp;ର ଏକ ଭୂମିହାର ଜମିଦାର ରାମଦେବ ରାୟ,ଙ୍କ ଘରେ ହୋଇଥିଲା । ତାଙ୍କ ପିତା&nbsp;  ହାରମୋନିୟମ ବଜାଉ ଥିଲେ । ସେ ଗିରିଜା ଦେବୀଙ୍କୁ ସଙ୍ଗୀତ ଶିଖାଉଥିଲେ&nbsp;,  କଳାନ୍ତରରେ ସେ , ଗାୟକ ଏବଂ ସାରଙ୍ଗୀ ବାଦକ ସରୁଜ ପ୍ରସାଦ ମିଶ୍ରଙ୍କଠାରୁ ପାଞ୍ଚ ବର୍ଷ ବୟସରୁ ଖ୍ୟାଲ ଏବଂ ଟପ୍ପା ଗାୟନର ଶିକ୍ଷା ଆରମ୍ଭ କରିଥିଲେ । ଗିରିଜା ଦେବୀ ୯ ବର୍ଷ ବୟସରେ , *ଫିଲ୍ମ  ୟାଦ ରହେ*ରେ ଅଭିନୟ ମଧ୍ୟ କରିଥିଲେ ଏବଂ ନିଜ ଗୁରୁ ଶ୍ରୀ ଚନ୍ଦ୍ର ମିଶ୍ରଙ୍କ ସାନିଧ୍ୟରେ ସଙ୍ଗୀତର ବିଭିନ୍ନ ଶୈଳୀର ପଢ଼ା ଆରମ୍ଭ କରିଥିଲେ ।  
ଗିରିଜା ଦେବୀ ଅନ୍ୟମାନଙ୍କ ପାଇଁ ନିଜ ତରଫରୁ ପ୍ରଦର୍ଶନ ନ&nbsp;କରିବା ପାଇଁ ସହମତି ଦେଇଥଲେ , କିନ୍ତୁ ୧୯୫୧ ମସିହାରେ ସେ ନିଜର ପ୍ରଥମ ସାର୍ବଜନିକ ସଙ୍ଗୀତ କାର୍ଯ୍ୟକ୍ରମ ଶ୍ରୀ ଚନ୍ଦ୍ର ମିଶ୍ରଙ୍କ ସହିତ ଦେଇଥଲେ, ତାଙ୍କର ୨୯୬୦ (ମୃତ୍ୟୁ ପୂର୍ବ)ର ପୂର୍ବା&nbsp;ପର୍ଯ୍ୟନ୍ତ ଅଧ୍ୟାୟନ ରତ ଥିଲେ । ଗାୟିକା ଅଟନ୍ତି ଏବଂ ପୁରବୀ ଅଙ୍ଗ ଠୁମରୀ ଶୈଳୀ ପରମ୍ପରାର ପ୍ରଦର୍ଶନୀ କରନ୍ତି । ଅନେକ ପ୍ରଦର୍ଶନର ସୂଚୀ ଅର୍ଦ୍ଧ ଶାସ୍ତ୍ରୀୟ ଶୈଳୀ ମାନଙ୍କ କଜାରୀ, ଚୈତି, ଏବଂ ହୋଲି ସାମିଲ ହୋଇଛି , ସେ ଖ୍ୟାଲ , ଭାରତୀୟ ଲୋକ ସଂଗୀତ ଏବଂ ଟପ୍ପା ମଧ୍ୟ ଗା'ନ୍ତି।  ସଂଗୀତ ଏବଂ ସଂଗୀତକାର ମାନଙ୍କ ନୂଆ ଗ୍ରୋବ ଶବ୍ଦକୋଶରେ କୁହାଯାଇଛି କି, ଗିରିଜା ଦେବୀ ନିଜ ଗାୟନ ଶୈଳୀରେ ଅର୍ଦ୍ଧ ଶାସ୍ତ୍ରୀୟ ଗାୟନ ବିହାର ଏବଂ ପୂର୍ବୀ ଉତ୍ତରପ୍ରଦେଶ ଗୀତର କ୍ଷତ୍ରିୟ ବିଶେଷତା ସହିତ ତା'ର ଶାସ୍ତ୍ରୀୟ ପରୀକ୍ଷଣକୁ ଯୋଡ଼ିଥାଏ । ଏହା ଗିରିଜା ଦେବୀଙ୍କ ଠୁମାରୀର ରାଣୀ ରୂପେ ମାନନ୍ତି ।&nbsp; 
* ସଙ୍ଗୀତ ନାଟକ ଏକାଡେମୀ ପୁରସ୍କାର (୧୯୭୭) 
*ସଙ୍ଗୀତ ନାଟକ ଏକାଡେମୀ ଫିଲୋଶିପ (୨୦୧୦)  
* ମହା ସଙ୍ଗୀତ ସମ୍ମାନ ପୁରସ୍କାର (୨୦୧୨) 
* ସଙ୍ଗୀତ ସମ୍ମାନ ପୁରସ୍କାର 
* GIMA ପୁରସ୍କାର ୨୦୧୨ (ଲାଇଫ ଟାଇମ ଆଚିଭମେଣ୍ଟ)
* ତନାରୀରି ପୁରସ୍କାର

## ଆଧାର
ଶ୍ରେଣୀ:ଗିରିଜା ଦେବୀ
ଶ୍ରେଣୀ:ସଂଗୀତ
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
କାରୁବାକୀ

**କାରୁବାକୀ**, (ସଂସ୍କୃତ: ଚାରୁବାକି) ମୌ‌ର୍ଯ୍ୟ ରାଜା ଅଶୋକଙ୍କ ସ୍ତ୍ରୀ ଥିଲେ। ସେ ଅଶୋକଙ୍କ ପୁତ୍ର ତିଭଳାଙ୍କ ମାତା ଥିଲେ।

## ଜୀବନ 
ଇତିହାସକାର ଏମ ଏନ ଦାଶ ହିସାବରେ, କରୁବାକୀ କଳିଙ୍ଗ ରାଜା ଜଗନ୍ନାଥଙ୍କ ଝିଅ ଥିଲେ।

## ଆଧାର 
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଭାରତର ଇତିହାସ
ପ୍ରଦୀପ ବିଶ୍ୱାଳ

**ପ୍ରଦୀପ ବିଶ୍ୱାଳ**(ଜନ୍ମ : ୬ ମଇ ୧୯୬୦), ଜଣେ ଓଡ଼ିଆ ସାହିତ୍ୟିକ । ପ୍ରଶାସନିକ ସେବାରେ ଚାକିରୀ କରି ସେ ୨୦୨୦ ମସିହାରେ ଅବସର ଗ୍ରହଣ କରିଥିଲେ । ସେ କବିତା, କ୍ଷୁଦ୍ରଗଳ୍ପ, ପ୍ରବନ୍ଧ ଏବଂ ଅନୁବାଦ ଆଦି ରଚନା କରିଥାନ୍ତି ।

## ଜୀବନୀ 
ପ୍ରଦୀପ ବିଶ୍ୱାଳ, ୧୯୬୦ ମସିହାରେ ଅବିଭକ୍ତ କଟକ(ଏବେ ଯାଜପୁର) ଜିଲ୍ଲାର ରାଛିପୁର ଗାଁରେ ଜନ୍ମଗ୍ରହଣ କରିଥିଲେ । ପ୍ରାୟ ଦଶ ବର୍ଷ ବୟସରୁ ସେ ଲେଖାଲେଖି ଆରମ୍ଭ କରିଥିଲେ । ପରିବାରରେ ସାହିତ୍ୟିକ ପରିବେଶ ଓ ସ୍କୁଲ ଶିକ୍ଷକମାନଙ୍କର ପ୍ରୋତ୍ସାହନ ତାଙ୍କୁ ଏ ଦିଗରେ ପ୍ରେରଣା ଯୋଗାଇଥିଲା । ପ୍ରଦୀପ ଇତିହାସରେ ଏମଫିଲ ପରେ ଏମବିଏ କରିଛନ୍ତି । ବୃତ୍ତିରେ ସେ ଜଣେ ପ୍ରଶାସନିକ ଅଧିକାରୀ ଥିଲେ । ଓଡ଼ିଶା ସରକାରଙ୍କ ଅଧିନରେ ସେ ବହୁ ଗୁରୁତ୍ବପୂର୍ଣ୍ଣ ପଦପଦବୀରେ କାର୍ଯ୍ୟ କରିଥିଲେ । ଭାରତୀୟ ପ୍ରଶାସନିକ ସେବାରୁ ଅବସର ପରେ ପୁନର୍ବାର Odisha Real Estate Regulatory Authorityର ପ୍ରଶାସନିକ ସଦସ୍ଯ ଭାବରେ କାର୍ଯ୍ଯକରି ୨୦୨୫ରେ ଅବସର ନେଇଛନ୍ତି ।ସେ ଜଣେ ଦ୍ବିଭାଷୀ ଲେଖକ । ଉଭୟ ଇଂରାଜୀ ଓ ଓଡ଼ିଆରେ ଲେଖୁଥିବା ପ୍ରଦୀପଙ୍କ କବିତା ସବୁ ଇଂରାଜୀ, ହିନ୍ଦୀ (ଜଲଦର୍ପଣ ଓ ଲୌଟେ ରାସ୍ତେ ମୈଁ), ପଞ୍ଜାବୀ, ତେଲୁଗୁ, ଅସମୀୟା ଏବଂ ମାଳୟ ଭଷାରେ ଅନୂଦିତ । କେନ୍ଦ୍ର ସାହିତ୍ୟ ଏକାଡ଼େମୀ, ଓଡ଼ିଶା ସାହିତ୍ୟ ଏକାଡ଼େମୀ ଓ ଜାତୀୟ ପୁସ୍ତକ ନ୍ୟାସ (NBT) ସଂକଳିତ ଶ୍ରେଷ୍ଠ ଓଡ଼ିଆ କବିତା ସଂକଳନମାନଙ୍କରେ ତାଙ୍କ କବିତା ସ୍ଥାନୀତ । ୱେବ୍ ମାଗାଜିନ kabitalive.comର ସମ୍ପାଦନା କରିବା ସହିତ ୬୦ଜଣ ଯୁବ କବିଙ୍କ କବିତାକୁ ନେଇ 'ତାରୁଣ୍ୟର ସ୍ବର' (୨୦୨୧) ମଧ୍ୟ ତାଙ୍କ ସଂପାଦନାରେ ପ୍ରକାଶିତ । ଭୁବନେଶ୍ବରରେ ଆୟୋଜିତ "ତୋଷାଳୀ ସାହିତ୍ୟ ମହୋତ୍ସବ"ର ଅଧ୍ୟକ୍ଷ ରହି ଆସିଛନ୍ତି ।(

## ରଚନାବଳୀ 
* *ଧୂସର ଧ୍ରୁପଦୀ* ୧୯୯୧
* *ଭୂମିସ୍ପର୍ଶ* ୧୯୯୪
* *ଶେଷ ଲୋକ* ୨୦୦୨
* *ପ୍ରେମ କବିତା* ୨୦୦୭
* *ଫେରିବା ବାଟରେ* ୨୦୧୦
* *ସଚିତ୍ର ସମୟ* ୨୦୧୯
* *ଜୀବନ ଯେମିତି* ୨୦୨୨
* *ନିର୍ବାଚିତ କବିତା* ୨୦୨୩
* *ଆଲୋକିତ ସନ୍ନ୍ୟାସ* ୨୦୨୩
### ଅନୁବାଦ
* *ଆଲବେରୁଣୀଙ୍କ ଭାରତ* (NBT)
* *ସ୍ବରାଜ ପାର୍ଟି* (NBT)
### ଇଂରାଜୀ
* *A House Within* ୨୦୧୮ (କବିତା)
* *Pilgrimage to Ayodhya* ୨୦୧୯ (କବିତା)
* *Rendezvous with Dreams* (କବିତା) ୨୦୨୫
* *Reforms in Indirect Taxes in Odisha: From Sales Tax to VAT and GST* ୨୦୨୪
## ସମ୍ମାନ ଓ ପୁରସ୍କାର 
* ଜୟନ୍ତ ମହାପାତ୍ର ମେମୋରିଆଲ ଆଓ୍ବାର୍ଡ ୨୦୨୫
* ରାଷ୍ଟ୍ରୀୟ କବି ସଙ୍ଗମ ୨୦୨୪
* ସୁକିନ୍ଦା ସାହିତ୍ୟ ସମାଜ ତରଫରୁ ମକର ସମ୍ମାନ ୨୦୨୨
* ଭାଷା ସଂସ୍କୃତି ସମାଜ ସାରସ୍ବତ ସମ୍ମାନ ୨୦୧୦
* ଜୁନିୟର ଫେଲୋସିପ ( ଭାରତ ସରକାରଙ୍କ ସଂସ୍କୃତି ବିଭାଗ ପକ୍ଷରୁ )
* ଗୋକର୍ଣ୍ଣିକା ପୁରସ୍କାର
* ଶିଳାଲିପି ପୁରସ୍କାର
* ରତ୍ନମଣି କବିତା ପୁରସ୍କାର ( ଫକୀର ମୋହନ ସାହିତ୍ୟ ସଂସଦଦ୍ୱାରା ପ୍ରଦତ୍ତ )
* ଚଲାପଥ ପୁରସ୍କାର
* ନନ୍ଦିଘୋଷ ପୁରସ୍କାର
* ଫକିରମୋହନ ସାହିତ୍ୟ ସଂସଦ ସମ୍ମାନ
* ଯାଜପୁର ଜିଲ୍ଲା ଲେଖକ ପରିଷଦ ସମ୍ମାନ

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସୀତା ଦେବୀ (କପୂରତାଲାର ମହାରାଣୀ)

**ସୀତା ଦେବୀ** (୧୯୧୫ - ୨୦୦୨), ରାଜକୁମାରୀ କର୍ମ ନାମରେ ଜଣା ଯାଉଥିଲେ ଏବଂ ବ୍ୟାପକ ରୂପେ ସେହି ଯୁଗରେ ତାଙ୍କୁ ସବୁଠାରୁ ଆକର୍ଷଣ ମହିଳା ରୂପେ ଜଣା ଯାଉଥିଲେ   
ସେ କାଶୀପୁର, ଉତ୍ତରାଖଣ୍ଡର ରାଜାଙ୍କ ଝିଅ ଥିଲେ ।   ୧୩ ବର୍ଷ ବୟସରେ ତାଙ୍କ ବିବାହ *କପୂରଥଳା*ର ରାଜା, ମହାରାଜା (ଜଗଜୀତ ସିଂହ)ଙ୍କ ସବୁଠାରୁ ସାନ ପୁତ୍ର (କରମଜିତ ସିଂହ)ଙ୍କ ସହିତ ହୋଇଥିଲା । ତାଙ୍କୁ ବହୁ ୟୁରୋପୀୟ ଭାଷାରେ ଧାରା ପ୍ରବାହ ଥିଲା ଏବଂ ଏହା ମାନିବାକୁ ହେଉଥିଲା କି ତାଙ୍କର ପ୍ରସ୍ତୁତି ହେବାର ଶୈଳୀରେ ପ୍ରଜ୍ୟପ୍ତ ବୁଝାମଣା ଥିଲା । ୧୯୩୦ ମସିହାର ଏକ ଲୋକପ୍ରିୟ ସାମାଜିକ ଚରିତ୍ର ରୂପେ ତାଙ୍କୁ
ଇରା ଗ୍ରେସବୀନର ଏକ ଉତ୍ପାଦନ ଜିଏଗଫେଲ୍ଡ ଫୋଲିସ୧୯୩୬ ମସିହା ପାଇଁ ଏକ ପ୍ରେରଣା ରୂପେ ମାନି ନିଆଗଲା । ୧୯ ବର୍ଷ ବୟସରେ ବୋଗ ପତ୍ରିକାଦ୍ୱାରା ତାଙ୍କୁ *ଉନିରପକ୍ଷ ଦେବୀ*ର ଉପହାର ଦିଆଗଲା । ତିନି ବର୍ଷ ପରେ ଏକ ଆମେରିକା ପତ୍ରିକାଲୁକ୍କଦ୍ୱାରା ତାଙ୍କୁ ଦୁନିଆର ପାଞ୍ଚଜଣ ସବୁଠାରୁ ଭଲ ସଜେଇ ହେଉଥିବା ମହିଳାମାନଙ୍କ ମଧ୍ୟରେ ସାମିଲ କରାଗଲା । 
ସେ ସମକାଳୀନ ଗହଣା ଡିଜାଇନର *ହନୁତ ସିଂହ*ଙ୍କ ଜେଜେ ମା' ଅଟନ୍ତି ।

## ଆଧାର
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ